qundao/data-zh-poetry huggingface dataset:
内家娇·将归里门寄内
作者：汪懋麟
朝代：清
体裁：词

别家秋欲幕，黄花节、深院海棠垂。记亲荐小蛮，衾裯香烂，艳歌大妇，参昴星稀。香奁畔，青鸾双照影，红烛对吟诗。忽赋远游，去时恨速，不嗔人怨，来日嫌迟。还家春已暮，樱桃熟、后园杏子离离。却喜风轻花暖，燕舞莺啼。且烦卿检校，香笺粉笔，待予挥洒，丽句清词。更问床头美酒，藏得多时。
减字木兰花 其一 三入燕词
作者：汪懋麟
朝代：清
体裁：词

带刀马上。竟似幽并游侠状。身不离鞍。月黑星昏夜渡寒。玉鞭梢软。较胜珊瑚三寸管。也学粗豪。指点垆头索酒瓢。
减字木兰花 其三 三入燕词
作者：汪懋麟
朝代：清
体裁：词

何曾睡醒。茅店三声鸡唱警。车马萧萧。弓箭行人各在腰。凄凉残梦。倦眼瞢腾风露重。遥羡青楼。双叠鸳鸯在枕头。
减字木兰花 其二 三入燕词
作者：汪懋麟
朝代：清
体裁：词

冬时飞雪。犹记征途过令节。春尽还家。零落荒村白李花。前年初夏。歇马乘凉梨树下。今日深秋。又向荆轲市上游。
减字木兰花 其四 三入燕词
作者：汪懋麟
朝代：清
体裁：词

江南佳味。记得厨娘方法异。列鼎烹鲜。下箸犹嫌少万钱。而今食惯。土灶村舂当绮馔。落日空山。豆粥仓皇得一餐。
减字木兰花·云渐惠酒以阳羡茶为答戏柬
作者：汪懋麟
朝代：清
体裁：词

停杯在手。酒债寻常行处有。正说尊空。一瓮提来琥珀红。欣然醉舞。我慕刘伶君陆羽。何物相酬。破睡须烦不夜侯。
减字木兰花·倦
作者：汪懋麟
朝代：清
体裁：词

低眉垂首。长日昏昏如中酒。不解何愁。但觉颓唐懒上楼。竹阴移午，小鸟叨叨偏碎语。赶过花前。放下帘钩让好眠。
减字木兰花·赠妓
作者：汪懋麟
朝代：清
体裁：词

短衫秃袖。一辆鞋儿何处有。茉莉花香。爱杀婷婷堕马妆。内家风调。理发佯羞还忍笑。见客何曾。才出兰闺是小冯。
减字木兰花·闺情
作者：汪懋麟
朝代：清
体裁：词

女儿情性。不似杨花飞不定。端坐窗纱。无闷无愁学绣花。忽闻春鸟。彩线金针都撇了。心若游丝。牵惹春风别院飞。
减字木兰花·题刘六皆抱琴采兰图
作者：汪懋麟
朝代：清
体裁：词

饮醇近色。不信刘郎肠似石。双眼模糊。左顾柔奴右念奴。荒淫甚矣。诗卷而今都阁起。何事沉吟。半为琴心与蕙心。
减字木兰花·题紫漪像
作者：汪懋麟
朝代：清
体裁：词

袖中何有。见说苍龙常夜吼。一日三摩。谈笑逢场感慨多。谁为知己。侠客髯公休浪指。心事昂藏。好语从旁聂隐娘。
减字木兰花·题赵阆仙礼部小影
作者：汪懋麟
朝代：清
体裁：词

平原公子。谢躄三千宾客喜。何事袈裟。前度维摩是汝耶。手挥玉麈。石上楞严经一部。丝绣君侯。自此应呼老赵州。
凤凰台上忆吹箫·答椒峰见寄
作者：汪懋麟
朝代：清
体裁：词

萱草含烟，榴花迎日，逢君驻马江头。记黄梅雨歇，小月如钩。缓步高台把酒，谈笑坐、中夜难休。轻离别，人分千里，梦隔三秋。悠悠。壮心空热，惜多才司马，词赋淹留。念看残青镜，倚遍朱楼。忽接鱼中尺素，临风望，泪点盈眸。休相问、春愁如海，怕更言愁。
剔银灯·春夜和宋人韵
作者：汪懋麟
朝代：清
体裁：词

独坐知侬何意。憔悴尽、脸红眉翠。小鸭香残，孤鸾镜掩，怕见兰膏光腻。此时情致。况遇著、恼人天气。簌簌落花偏媚。欲待留春无计。妾命桃花，欢情杨柳，何处青楼携妓。温柔香醉。总不管、夜寒人睡。
千秋岁·三月三日醉白生日
作者：汪懋麟
朝代：清
体裁：词

春光渐杳。上巳生辰好。芳草绿，莺声晓。称觥兼祓禊，重谱兰亭稿。看世上，形骸放浪人空老。英妙才华少。行乐今宜早。须富贵，何时到。不如倾美酒，莫谩言潦倒。君不见，海棠昨夜都开了。
卖花声·园夫送菊，时值豹人、定久、缄斋过访，对花小酌
作者：汪懋麟
朝代：清
体裁：词

未到重阳，秋色今年何早。报篱前、菊花开了。黄英紫萼，带霜风清晓。赠盈筐、枝枝香袅。移来小径，却值素心人到。发新醅、霜螯正好。请君仔细，与花神倾倒。最难逢、掀髯一笑。
南乡子·秋兰
作者：汪懋麟
朝代：清
体裁：词

香气晓来寒。碧叶红蕤露未乾。只有美人堪结佩，秋兰。冷艳亭亭瘦倚栏。独对小屏山。为惜名花镇日看。耐得西风能几日，开残。摘向菱花鬓影间。
南乡子·立秋闺怨
作者：汪懋麟
朝代：清
体裁：词

何处响秋风。叶叶声声晓露中。拾取一枝阶下看，梧桐。昨夜飕飕小槛东。君听也应同。寂寞孤衾睡未浓。七夕中秋吹到了，朦胧。难道檀郎耳不聪。
南柯子·至日
作者：汪懋麟
朝代：清
体裁：词

积雪寒光透，晴窗晓篆香。管灰飞起报春阳。今日闺中针线，几丝长。
双双燕·洗燕泥为定九赋
作者：汪懋麟
朝代：清
体裁：词

年年社日，啄草到人家，红襟翠尾。双栖藻井，任软语商量起。回避时逢戊巳。却怪唧哝帘幕底。香泥静落空梁，偏点染乌皮几。厌说灵卑宫里。那有玉真娘，荒唐谈鬼。道康堪笑，化作青衣有几。不若将巢亟毁，又何必、留爪待彼。从今不梦华胥，旧迹呼童尽洗。
双双燕·纪梦
作者：汪懋麟
朝代：清
体裁：词

伊谁艳也，看袖拂霓裳，广寒清冷。柔情绰态，却许罗襟相并。行过玉勾仙井。更翩若、惊鸿难定。卫家姊妹天人，不数昭阳双影。溜出歌声圆润。听落叶回风，十分幽俊。最堪怜处，唱彻柳昏花暝。惊醒乌衣梦稳。真难觅、天台芳信。魂消洛水巫山，独抱枕儿斜凭。
合欢带·花烛词赠郭饮霞
作者：汪懋麟
朝代：清
体裁：词

羡汾阳、家世风流。巧作合、在扬州。择得彩鸾吴氏女，嫁文箫、共上秦楼。时当三月，夭桃过了，亟结绸缪。把房栊尽掩，朱弦声细，锦瑟歌柔。荀郎见惯，谢女娇羞，灯前背倚香篝。绣带自撚佯理发，拥红衾、不肯回眸。来朝便好，博山炉热，沉水香浮。试新茶、玉碗双擎，方知夫婿清幽。
和田郎中雯移居韵
作者：汪懋麟
朝代：清
体裁：古风

京兆有书充几车，口嗜异味如子家。横身艺苑肆游猎，怒驱快马追麇麚。冬官迩来罢营建，日色未午先放衙。新移小屋在深巷，窗户且免东西斜。手齐乱帙但高枕，屋角艳艳东篱花。回忆溟渤巨鳌动，一舟掀簸随神鸦。即今将身出逆浪，安稳俨听回帆挝。且买雉兔试一割，燎毛燔肉追羲娲。
唐多令·饮平原董默庵编修宅即别
作者：汪懋麟
朝代：清
体裁：词

公子忆当年。荒城但晓烟。问风流、此地谁传。赖有江都名士在，真不愧，小平原。美酒正如泉。留予把玉鞭。欲殷勤、十日流连。忽谩相逢重作别，挥手去，暮云边。
喜迁莺·中郎、存永、阜樵、醉白，夜饮见山楼，听素容较书度曲，即席填词，素容倚而歌之
作者：汪懋麟
朝代：清
体裁：词

酒浓香细。正烛晕高楼，花欹幽砌。名妓清歌，狂奴异舞，我辈终当情死。何用激昂意态，但得温柔滋味。吾颓也，看罗裙揉乱，玉钗敲碎。心醉。听一曲，塞上明妃，欲堕琵琶泪。桃颊销红，柳眉颦绿，故故酸人肠肺。灯下酒容似火，庭外秋光如水。更残了，任娇憨无力，枕人斜睡。
夏初临·夏景
作者：汪懋麟
朝代：清
体裁：词

梅子新垂，荷钱正小，困人天气初长。昨日春归，杨华乱点池塘。一双紫燕飞忙。看营巢、泥落空梁。水晶帘捲，珊瑚枕滑，玉簟清凉。美人睡起，独倚纱厨，针慵线懒，鸟语花香。此时模样，欢来总未提防。刚值残妆。露春肤、半掩罗裳。漫倡狂。佯抛蝇拂，戏打檀郎。
多丽·有园席上听吴门诸郎歌吹
作者：汪懋麟
朝代：清
体裁：词

暮云高。金堂红烛初烧。最怡情、新声一部，龟年贺老同邀。调鸾凤、石弦清脆，振林木、猿臂飘萧。细唱吴歈，低翻郢曲，小娥依约运居巢。还怜取、太平吹彻，梁上细尘飘。催羯鼓、群音中节，乐句频敲。奏商风、吹蓬落叶，莫愁反把愁招。消魂也、紫云寥亮，肠断矣、绛树妖娆。才令人悲，又教人喜，雍门歌哭可怜宵。丝兼肉、阮咸轻拨，声断转无聊。推樽起、吾为楚舞，休弄檀槽。
天仙子·兼郎词贺云渐
作者：汪懋麟
朝代：清
体裁：词

昨岁弄璋诗写错。汤饼会未经沾著。虽然此事愧无功，诗曾作。言非谑。玉果犀钱还倍索。京洛人来喧喜鹊。兰芽长在黄金幕。兼郎名位自兼人，秋天鹗。春天鹤。不是凡儿君最乐。
好女儿·春怨
作者：汪懋麟
朝代：清
体裁：词

隔树莺声。唤起春情。九十韶光今已半，看梅萼凋残，桃花历乱，杨柳轻盈。怪杀檀郎不定，宽后约、负前盟。若道是、别离犹未久，已倏忽花朝，无端上巳，又早清明。
好女儿·本意
作者：汪懋麟
朝代：清
体裁：词

十五芳时。梳掠才宜。终日凝妆浑未解，但闺里熏香，窗前傅粉，镜内修眉。问著佳期不语，红两颊、故娇痴。独何事、背人闲刺绣，偏蝴蝶双飞，鸳鸯比翼，桃李连枝。
如梦令·答陶李
作者：汪懋麟
朝代：清
体裁：词

又见客巢新燕。软语商量春院。芍药放丰台，深巷明朝买遍。相念。相念。心比千丝万线。
子纶员外招同诸公东河泛舟作歌
作者：汪懋麟
朝代：清

哀东东门连夹城，城上角楼颇高亢。门外长桥跨大河，转粟轰轰车万两。上桥轮蹄莽纵横，争门人畜互击撞。常时送客扛篮舆，局步欹斜防跌踢。今秋雨霁尘不飞，田郎招客泛清涨。听事临流足松竹，行厨及午陈脯酱。翻匙一饱循河千，突兀方舟此游创。连樯结缆排米船，绣缎红氍作行障。缘堤最爱草树齐，逆浪还怜鹅鸭放。岸边亦有高下楼，朱绔青蛾出相望。客欢船重风力微，北地操舟如奡荡。长绳并逐青驴牵，短篙漫忆黄头唱。五里一闸如面墙，下版横波不肯让。闸东更有双棹迎，日映帘泉屹相向。欢情烂漫履舄交，主人大呼倒官酿。一时供张皂隶趋，吾徒顾此神色王。京朝之官人所荣，池鱼中钩徒哢吭。开元选胜成故文，妄相缗钱曲江上。况复四郊暗戎马，咄嗟此游理亦旷。人生快意须目前，车壁空捶朱雀桁。诸君恋恋思绘图，田郎推我写图状。忠恕精神虽未工，和之大意我能相。寒宵放笔试绵蕝，指点溪山呼巧匠。
寄栎园少司农兼送雪客归金陵
作者：汪懋麟
朝代：清

读画高楼几千尺，楼阴下枕清溪碧。面揖南朝无数山，四时云气生虚白。先生卷帘楼上头，独立看山自朝夕。平生好诗兼好画，尤爱图书与金石。购买不惜倾家赀，尽是前人好手迹。山川患难不肯离，始信先生有真癖。早年事业多恢奇，许身管葛千人辟。已树羊祜山头碑，再掌萧何府中籍。岂意青蝇飞满眼，遂教白发垂过额。匹马来看岱岳云，一官又返钟山宅。风涛宦海理有之，何用呶呶骂门客。有书可读诗可吟，万事徒劳挂胸膈。人生甲子休浪过，如此朱颜亦堪惜。世情翻覆原转环，况复长安事如弈。我别先生江水头，相逢令子燕山陌。执手问讯何所为，却道高怀胜畴昔。雄夸酒赋老益神，傲兀林泉意多适。侧耳令我发狂叫，自顾胡为苦偪窄。此身一陷泥沟间，巢鷇何能奋毛翮。君归道我语家尊，行路崎岖半蜂螫。心有㦷气口直言，那怪腾轩遭贬斥。不如且酌春江万斛水，高筑糟丘酿仙液。好待吾徒醉百场，千秋万世名何益。
将入都留别于皇即和见送原韵兼订北游
作者：汪懋麟
朝代：清

霜风摧细菊，寒雨飒高梧。秋气方摇落，萍踪竟有无。于时惭入洛，投老羡归湖。日下思君切，春来酒共呼。
庆清朝慢·题宋中郎小影
作者：汪懋麟
朝代：清
体裁：词

阿黑堂堂，相君之面，公然贵合封侯。双眸烂如，岩电企脚科头。岂少良弓名马，黄皮舞槊气吞牛。真难测，又耽书史，更足风流。文则个，武则个，诙谐惯打鼓，与拨箜篌。最喜饮醇近色，妙舞清讴。漫击唾壶如意，且将笑傲寄沧洲。须臾看，冠簪獬豸，道拥骅骝。
归朝欢·留别康臣
作者：汪懋麟
朝代：清
体裁：词

丽日宫莺娇弄舌。劝我声声归去切。果然归去不如归，杨花乱滚江南雪。来时重九月。还家已过清明节。最牵愁、短衣匹马，再与休文别。西窗明烛何曾灭。剪韭春宵莲漏彻。几回高咏复清歌，洞箫一曲声幽咽。马蹄明日发。前期不用频频说。待秋风、重携银管，醉草黄金帖。
御街行·送夏次功游燕
作者：汪懋麟
朝代：清
体裁：词

别离之色都休矣。好跨青丝骑。仰天大笑出门行，儿女漫劳牵系。相如题柱，仲升投笔，犹是英雄气。长杨献赋须臾事。慷慨游燕市。子昂何用怒搥琴，早晚荐雄文似。丁宁无别，黄金如斗，方许君归里。
忆秦娥 其一 美人十忆
作者：汪懋麟
朝代：清
体裁：词

开金屋。菱花影里香云绿。香云绿。水晶帘下，看施膏沐。盘龙堕马梳来熟。簪花不许郎催促。郎催促。玉钗斜掠，红绒重束。
忆秦娥 其七 美人十忆
作者：汪懋麟
朝代：清
体裁：词

身儿称。轻衫斜亸新妆靓。新妆靓。柳眠花倦，愁担春病。怜他玉臂红香凝。鸳衾双抱钗痕印。钗痕印。愿郎凭依，时时相并。
忆秦娥 其三 美人十忆
作者：汪懋麟
朝代：清
体裁：词

横秋水。含愁一转销魂矣。销魂矣。昵人帘外，窥人扇底。芳心对面传来喜。回头又欲教人死。教人死。何时枕畔，低眸相视。
忆秦娥 其九 美人十忆
作者：汪懋麟
朝代：清
体裁：词

阳台后。轻盈真似灵和柳。灵和柳。楚王宫里，春风病久。霓裳倦舞垂纤手。閒愁消瘦慵如酒。慵如酒。绣裙宽褪，问郎知否。
忆秦娥 其二 美人十忆
作者：汪懋麟
朝代：清
体裁：词

垂杨叶。春山两抹尖儿接。尖儿接。梅花点罢，媚生双睫。频教京兆开妆箧。只愁新样描来怯。描来怯。还将螺黛，替他轻贴。
忆秦娥 其五 美人十忆
作者：汪懋麟
朝代：清
体裁：词

朱唇小。胭脂点就樱桃好。樱桃好。花间调笑，嫣然生巧。夜深私语鸳帏悄。含香欲吐还吞了。还吞了。随风珠玉，九天飘渺。
忆秦娥 其八 美人十忆
作者：汪懋麟
朝代：清
体裁：词

春纤瘦。窗前闲把双鸯绣。双鸯绣。恼人针线，欲拈还又。轻调锦瑟消长昼。弹来十指冰弦透。冰弦透。闻郎偷觑，低笼红袖。
忆秦娥 其六 美人十忆
作者：汪懋麟
朝代：清
体裁：词

春肤腻。猩红宝抹胸前试。胸前试。如饴堪啜，似酥心醉。鸡头新剥真无二。芙蓉帐底休相戏。休相戏。此乡佳矣，温柔憨睡。
忆秦娥 其十 美人十忆
作者：汪懋麟
朝代：清
体裁：词

淩波窄。真珠绰约猩红色。猩红色。香尘行过，寻他踪迹。灯前晚浴如霜白。双尖只合舒郎侧。舒郎侧。鞋跟褪了，欲兜无力。
忆秦娥 其四 美人十忆
作者：汪懋麟
朝代：清
体裁：词

遮团扇。春风吹绽桃花片。桃花片。朝霞半晕，残脂微溅。天然素质铅华贱。偏教傅粉何郎羡。何郎羡。愿为鸾镜，朝朝相见。
念奴娇·送孙无言归黄山
作者：汪懋麟
朝代：清
体裁：词

从来高隐，说终南捷径，名心难绝。惟有孙登猿鹤性，万事冷如冰铁。不待移文，何须招隐，更鼓还山舌。掉头去矣，鹿门重整车辙。谁道松桂荒凉，仙人林壑，自与寻常别。若访容成应未远，黄帝烧丹炉热。玉女拈芝，青童捧露，却笑尘劳拙。君归何晚，头颅早已霜雪。
惜馀春慢·冬夜听刘玉少话旧用周美成韵
作者：汪懋麟
朝代：清
体裁：词

树种连枝，兰开九畹，好梦隔江吹断。情留小印，恩系香囊，总是秋风团扇。回忆宅相当年，文采风流，去同飞箭。叹多情小玉，钗分镜破，天涯人远。空见说、池上莲花，枕头茉莉，香汗几番红染。后堂频出，刬袜人窥，云色一天都变。从此刘郎路迷，赋感陈思，悲深奉倩。听寒宵、细数从前，我亦泪珠千点。
扬州慢·怀西樵司勋
作者：汪懋麟
朝代：清
体裁：词

记得逢君，前年三月，柳花飘落成堆。看满城春色，十万旧楼台。镇日里、词翻黄绢，诗裁白雪，名士衔杯。况邮亭风月，撩人何必归哉。无端驱马，返东山、路隔尘埃。想十笏堂前，三桐树底，也自徘徊。休说扬州梦觉，竹西畔、杜牧萦怀。向司勋寄语，尚须骑鹤重来。
春从天上来·奉怀礼部王阮亭先生
作者：汪懋麟
朝代：清
体裁：词

曾几何时。忆东阁梅开，镇日论诗。一从华选，分直春台，含香入对龙墀。羡身居端锦，小仪澄淡转中仪。庆弹冠，赐隃麋一点，赤管双枝。犹记南宫宴罢，幸追陪玉勒，狼藉金卮。忽忆莼鲈，归来蓬荜，浮云北望相思。欲飞腾无计，穷愁真悔著书迟。问何为。花前作赋，醉里填词。
春光好·同友人山楼小酌
作者：汪懋麟
朝代：清
体裁：词

东风转，岁时新。小梅春。忽听栏边双鹤，报诗人。侍女烹鱼初熟，短童漉酒方醇。醉倒灯前狂不管，接䍦巾。
春霁·无题
作者：汪懋麟
朝代：清
体裁：词

几阵催花，小雨歇残红，变作新碧。梅子酸时，荼蘼开了，不是当初春色。含情何极。如慵似醉浑无力。忽听得。莺语沉沉，绿树楼阴直。当此暗想，隔岁佳期，到如今、俱断了消息。怕言愁、眉头心上，泪痕血染春衫白。衣带自宽肠自窄。算此愁绪，除非乡入温柔，歌闻宛转，方才抛得。
春风袅娜·清明同继武、蛾眉、武曾、二鲍、康臣、石林、集野外松下，送锡鬯之扬州
作者：汪懋麟
朝代：清
体裁：词

最关心节序，又早清明。风乍暖，日初晴。唤吾徒、携著黄柑绿酒，乐游原上，去听鸧鹒。不上红楼，何知紫陌，只傍松涛响处行。无那故人先惜别，春风故遣柳条青。此去扬州路好，竹西歌吹，正三月、花满江城。樱笋会、木兰亭畔，高吟烂醉，让尔成名。自顾茫茫，一官远客，春愁黯黯，万事飘零。怅离情乡思，乱如芳草，散比浮萍。
春风袅娜·观查伊璜女乐即席分赋
作者：汪懋麟
朝代：清
体裁：词

看先生老矣，兀自风流。围翠袖，昵红楼。羡香山、携得小蛮樊素，玉箫金管，到处遨游。舞爱前溪，歌怜子夜，记曲娘、还数阿柔。戏罢更教弹绝调，氍毹端坐拨箜篌。新制南唐院本，衣冠巾帼，抵多少、优孟春秋。拖六幅，掩双钩。英雄意态，儿女娇羞。灯下红儿，真堪消恨，花前碧玉，耐可忘忧。是乡足老，任悠悠世事，烂羊作尉，屠狗封侯。
昼锦堂·题孔释抱送图贺司农公举第二子
作者：汪懋麟
朝代：清
体裁：词

记得前时，曾歌五福，画堂争献犀钱。已觉兰芽长就，小步阶前。此会凤雏重入抱，他年双璧好齐肩。谁相送，头角非常，石麟飞下遥天。奇焉。西竺氏，东家老，慈云圣泽绵绵。一样文章智慧，孰后谁先。蕊渊见说珠还孕，蓝田又报玉生烟。真堪庆，岂但徐卿二子，名位轰然。
景帝废陵
作者：汪懋麟
朝代：清

懊恼南城树已荒，何人封事筑回墙。当年若肯称监国，没世应须谥让皇。一穴龙髯终断绝，两株荆树起悲凉。我思季札真千古，惆怅陵园晚色苍。
月上海棠·闺月
作者：汪懋麟
朝代：清
体裁：词

良宵故故青天满。最无情、二十四回转。斟酌姮娥，耐孤栖、怎生消遣。金波耿，冷浸红楼翠馆。玉阶如水花阴乱。影儿单、生怕风吹断。寄语浮云，把冰轮、早些推碾。窗儿黑，遮了朦胧睡眼。
月中行·旅店把酒对月
作者：汪懋麟
朝代：清
体裁：词

平时对月碧纱红。小鸭篆烟浓。云鬟双照捲帘栊。微醉唱春风。岂知第一销魂景，偏无赖、茅店朦胧。还听远寺一声钟。泪饮酒杯中。
望江南 其一 四时词
作者：汪懋麟
朝代：清
体裁：词

春光好，驱马向燕台。梁氏园中杨柳乱，慈仁寺里海棠开。乘兴数衔杯。
望江南 其三 四时词
作者：汪懋麟
朝代：清
体裁：词

寻秋去，著屐到南徐。寺寺白云遥对酒，山山红树缓停车。江月更清虚。
望江南 其二 四时词
作者：汪懋麟
朝代：清
体裁：词

熏风转，销夏渡淮阴。几处荷花红滴滴，谁家亭子绿沉沉。随意放舟寻。
望江南 其四 四时词
作者：汪懋麟
朝代：清
体裁：词

残腊尽，兀自射州城。久客不闻江雁过，思家愁看海潮生。归路雪初晴。
望远行·江干雨泊候北山先生不至
作者：汪懋麟
朝代：清
体裁：词

停舟昨日来京口，坐听潮声喧暮。大观楼上，瓜步洲前，遥指金蕉云树。铙吹喧喧，错认锦帆来矣，到岸徐看还误。最牵怀、一夜江风江雨。思慕。多为登临兴剧，在吴苑、苏台怀古。历遍山川，赏穷花柳，到处新诗赋。曾约重游浮玉，再登多景，只恐霪霖相阻。看乱烟归鸟，纷纷来去。
朝中措·将修复平山堂和欧公原韵
作者：汪懋麟
朝代：清
体裁：词

平山旧迹已成空。清磬墓云中。当日烟花夜月，而今禾黍秋风。山川无价，文章有主，我辈情钟。再种堂前杨柳，新词重和坡翁。
朝中措·题宗梅岑小像
作者：汪懋麟
朝代：清
体裁：词

轻衫纱帽映须眉。玉树美丰仪。独昵秋云点笔，闲裁桐叶题诗。年来放迹，芙蓉围墅，杨柳编篱。勋业谩劳看镜，风流较胜当时。
朱彝尊曝书亭联
作者：汪懋麟
朝代：清
体裁：联

会须上番看成竹；何处老翁来赋诗。
柳敬亭说书行
作者：汪懋麟
朝代：清
体裁：古风

田巴既没蒯通死，陆贾郦生呼不起。后人口吃舌复僵，雄辨谁能矜爪觜。吴陵有老年八十，白发数茎而已矣。两眼未暗耳未聋，犹见摇唇利牙齿。小时抵掌公相前，谭玄说鬼皆虚尔。开端抵死要惊人，听者如痴杂悲喜。盛名一时走南北，敬亭其字柳其氏。英雄盗贼传最神，形模出处真奇诡。耳边恍闻金铁声，舞槊横戈疾如矢。击节据案时一呼，霹雳迸裂空山里。激昂慷慨更周致，文章仿佛龙门史。老去流落江左间，后来谭者皆糠秕。朱门十过九为墟，开元清泪如铅水。长安客舍忽相见，龙钟一老胡来此。剪镫为我说《齐谐》，壮如击筑歌燕市。君不见原尝春陵不可作，当日纷纷夸养士。鸡鸣狗盗称上客，玳瑁为簪珠作履。此老若生战国时，游谭任侠差堪比。如今五族亦豪侈，黄金如山罗锦绮。尔有此舌足致之，况复世人皆用耳。但得饱食归故乡，柳乎柳乎谭可止。
柳敬亭说书行
作者：汪懋麟
朝代：清

田巴既没蒯通死，陆贾郦生呼不起。后人口喫舌复僵，雄辨谁能矜爪觜。吴陵有老年八十，白发数茎而已矣。两眼未暗耳未聋，犹见摇唇利牙齿。小时抵掌公相前，谭玄说鬼皆虚尔。开端抵死要惊人，听者如痴杂悲喜。盛名一时走南北，敬亭其字柳其氏。英雄盗贼传最神，形模出处真奇诡。耳边恍闻金铁声，舞槊横戈疾如矢。击节据案时一呼，霹雳迸裂空山里。激昂慷慨更周致，文章仿佛龙门史。老去流落江左间，后来谭者皆糠秕。朱门十过九为墟，开元清泪如铅水。长安客舍忽相见，龙钟一老胡来此。剪镫为我说《齐谐》，壮如击筑歌燕市。君不见原尝春陵不可作，当日纷纷夸养士。鸡鸣狗盗称上客，玳瑁为簪珠作履。此老若生战国时，游谭任侠差堪比。如今五族亦豪侈，黄金如山罗锦绮。尔有此舌足致之，况复世人皆用耳。但得饱食归故乡，柳乎柳乎谭可止。
柳枝·本意
作者：汪懋麟
朝代：清
体裁：词

柳色章台路未遥。影萧萧。爱他通体似纤腰。欲魂销。只有春风知别苦。生憎汝。无端送客去遥遥。霸陵桥。
柳腰轻·观女剧赠月娘
作者：汪懋麟
朝代：清
体裁：词

团云队里灯烟暖。梁尘起，春莺啭。锦靴纱帽，柳眉星眼。就里雌雄难辨。藏轻凤、罗帐须垂，护飞鸾、晚风偏颤。不用仙盘频劝。奏新声，月华堪羡。丹脂微晕，翠翘高耸，杜牧筵前惊见。饮三爵、忽发狂言，笑颜开、紫云回面。
桃源忆故人·野桥晚泊
作者：汪懋麟
朝代：清
体裁：词

轻帆落处斜阳快。夹岸柳条都败。雪厚板桥压坏。村酒停灯卖。寒星苦月长湖外。负却孤眠愁债。此夜寂寥情派。料得双鸥解。
水调歌头·暮春同豹人、仔园、龙眉、叔定家兄泛舟遇风，饮红桥酒家
作者：汪懋麟
朝代：清
体裁：词

落日放船好，锦缆且徐牵。问春归亦何速、对景强留连。试看落花飞絮，轻薄总随流水，何处不堪怜。拚荷刘伶锸，不惜阮宣钱。停画舫，登柳岸，醉垆边。无端恼煞，封家姊妹下遥天。吹起春波千尺，搅乱香尘十里，衣冷欲装绵。归路翻萧瑟，宿鹭起沙圆。
永遇乐·七夕司农公招饮观演刘项诸剧和原韵
作者：汪懋麟
朝代：清
体裁：词

金井飘梧，银河填羽，嫩凉时节。贺老弹丝，秦宫按舞，此境真天设。英雄咤叱，美人袅娜，梦醒半钩秋月。试回头、看西风残照，楚汉一般宫阙。不如饮酒，信陵作达，万事安吾才拙。争似尚书，文章游戏，未老三千发。当筵谱曲，雪歌红唱，欧晏风流重接。羡此夕、香浓酒酽，旅怀都歇。
江南春·偶见
作者：汪懋麟
朝代：清
体裁：词

波活活，橹咿咿。鸦头新袜子，鸭嘴小船儿。双双摇过春江去，搅乱侬心如柳丝。
江城子·同诸子西庄饯北山先生入都
作者：汪懋麟
朝代：清
体裁：词

荷花映水叶田田。白鸥眠。纳凉天。杨柳楼台，丝管度琼筵。更有琵琶弹水调，增别恨，是离弦。暂停彩鹢共流连。人济济，兴翩翩。痛饮休辞，难得此花前。明日欲留留不得，千里外，五云边。
江城子·送给谏王北山先生南游
作者：汪懋麟
朝代：清
体裁：词

牙樯锦缆木兰舟。雨初收。碧波流。书画轻装，落日捲帘钩。江草江花看不厌，桥畔树，树边楼。苏州才过又杭州。拢船头。踏春游。越女如花，丝竹杂清讴。太傅风流今又见，湖水上，可淹留。
沁园春·再赠敬亭和升六韵
作者：汪懋麟
朝代：清
体裁：词

狡黠淳于，扺掌而前，似此奇哉。任毁三骂五，河山尘芥，谭玄论白，富贵蒿莱。临槛狂呼，仰天大笑，舌上青莲何处来。从他语，学伯伦作达，荷锸须埋。当筵漫道俳谐。看此老前身是辩才。记灵岩山畔，天花曾落，远公社里，锡杖常陪。慷慨逢场，悲凉说法，较胜雍门乐与哀。馀生事，但愣严系肘，曲米盈杯。
沁园春·沈康臣喜予至京填词枉赠依韵奉答
作者：汪懋麟
朝代：清
体裁：词

又入长安，早惊寒信，北雪飞花。看软裘快马，少年何限，金猊红兽，乐事无涯。可耐萧条，不堪潦倒，松下寻僧夜煮茶。平生事，怅魂销罗绮，梦醒袈裟。此时空自思家。奈目断关河道路斜。想官斋香爇，睡憨娇鸟，上林花满，啼杀栖鸦。济世公宜，诗名我共，文似相如谩自誇。归与好，念深闺少妇，辜负年华。
沁园春·赠次功
作者：汪懋麟
朝代：清
体裁：词

忆尔当年，鬓发初齐，文采风流。羡珊瑚照耀，词源似海，珠玑错落，笔阵如流。袖惹笋香，貌凝何粉，最有佳名赵倚楼。真无敌，看气吞云梦，笑傲沧州。谁期壮志难酬。忽荏苒年华又几秋。问张仪舌在，何难定霸，班生笔好，有日封侯。位贵金多，后恭前倨，苏季曾教嫂氏羞。须臾事，且吟诗遣兴，把酒浇愁。
河水决
作者：汪懋麟
朝代：清

黄河冲决淮河荡，白马湖中千尺浪。淮阳城郭云气中，远近田庐水光上。人行九陌皆流水，螺蚌纷纷满城市。筑岸防堤急索夫，里中徭役齐追呼。富家出钱贫出力，触热忍饥不得食。十日筑成五尺土，明日崩开十丈五。
洞仙歌·宗定九寄词为家大人寿依韵赋谢
作者：汪懋麟
朝代：清
体裁：词

冰花乱剪，洒上元时节。带雨春灯欢乍歇。洗辛盘初试，青韭黄柑，前上寿、又早春王正月。感君传尺素，细写红笺，持向高堂二人说。但少雪儿歌，调比霓裳，不羡词坛豪杰。问才子、东原几时来，好共看楼头，早梅残雪。
浣溪沙 其一 闺怨
作者：汪懋麟
朝代：清
体裁：词

细雨霏霏洒曲栏。杏花时节小楼寒。怕言春去又春残。香冷花屏惟有睡，梦回山枕不成欢。被头多少泪阑干。
浣溪沙 其二 闺怨
作者：汪懋麟
朝代：清
体裁：词

暗想郎来是去年。锦鞯白马系门前。满身兰麝总堪怜。上马摇鞭何处去，平芜望尽草芊芊。闲窗桃李夕阳天。
浣溪沙·咏席
作者：汪懋麟
朝代：清
体裁：词

湘竹丝丝玉簟纹。芙蓉帐底借行云。柔肠舒卷总随君。粉汗微沾须拂拭，鬓香新惹气氤氲。臂痕钗印总难分。
浣溪沙·咏幔
作者：汪懋麟
朝代：清
体裁：词

绣幕低笼白玉床。流苏袅袅睡鸳鸯。莫教轻揭放馀香。梦引春风羞日影，魂销浓雨怯灯光。软金钩响恼檀郎。
浣溪沙·咏枕
作者：汪懋麟
朝代：清
体裁：词

装就珊瑚果粲兮。醉眠横侧在罗帏。暗藏花蕊最相宜。睡损眉黄钗欲堕，揉残额粉鬓低垂。此中私语两心知。
浣溪沙·咏被
作者：汪懋麟
朝代：清
体裁：词

端绮裁成拟合欢。郁金床畔辟春寒。薰笼雀脑夜深残。晴昼戏翻红浪皱，良宵双抱翠帏宽。桃花醮处怕人看。
浣溪沙·茉莉
作者：汪懋麟
朝代：清
体裁：词

小草何年离故乡。花能饰鬘最芬芳。宣和时节始名扬。性是温柔偏近暖，体怜清瘦怕迎凉。被人错唤小南强。
海棠春·题韩醉白小影
作者：汪懋麟
朝代：清
体裁：词

疏狂似尔殊堪羡。脱帽坐、目光如电。长铗已羞弹，谁耐耽书卷。壮怀只与深杯恋。真无赖、春风消遣。底事特荒淫，日昵莺和燕。
湖上晚归
作者：汪懋麟
朝代：清

昨日寻山下棹迟，湖亭人静夜凉时。朝来也自山中返，碧浪红阑竟懒移。水上箫声绕翠微，晚风吹絮恋人衣。无端催促城中去，暮雨吴山独自归。
湖上晚归·其一
作者：汪懋麟
朝代：清

昨日寻山下棹迟，湖亭人静夜凉时。朝来也自山中返，碧浪红阑竟懒移。
湖上晚归·其二
作者：汪懋麟
朝代：清

水上箫声绕翠微，晚风吹絮恋人衣。无端催促城中去，暮雨吴山独自归。
满庭芳·南溪曹学士重过广陵即席奉赠
作者：汪懋麟
朝代：清
体裁：词

白眼才人，黑头学士，名高洛水陈王。南溪词赋，声价满钱塘。转盼十年仕宦，浮云过、富贵沧桑。抽簪早，鉴湖一曲，不羡贺知章。新凉。重会面，黄鸡白酒，红树清霜。看灯前醉后，意气飞扬。世事总归一笑，荣枯事、记忆椿椿。诙谐甚，青鞋布袜，湖海任徜徉。
满庭芳·喜黄仙裳至京枉赠新词依韵奉答
作者：汪懋麟
朝代：清
体裁：词

千里关河，九秋风雨，怀人梦隔燕吴。江乡水涨，零落旧红蕖。每向少文问讯，黄叔度、踪迹萧疏。今何幸、棕鞋桐帽，击筑到天衢。欷歔。凭按剑，有才如子，抱璞沉珠。欲小山招饮，作赋相呼。却怪终南捷径，空鱼目、谁识瑶琚。休惆怅，杜陵当日，旅食骑驴。
满江红·大观楼眺望
作者：汪懋麟
朝代：清
体裁：词

飘渺飞楼，凭栏望、风生城阙。流不尽、长江滚滚，喷银铺雪。日落金山黄雾塞，兵屯铁瓮红旗掣。想当年、白骨葬青磷，空凄切。烽燧暗，何曾歇。樯橹密，空排列。叹从来征战，几多豪杰。刘季雄风今寂寞，孙郎霸业终消灭。问兴亡、北固与南徐，潮声咽。
满江红·读货殖传戏作
作者：汪懋麟
朝代：清
体裁：词

咄咄龙门，编货殖、文章游戏。商贾业、盬盐牛马，锱铢皆备。寡妇牧儿多贵显，贩脂窖粟留名字。笑世人、穰穰与熙熙，无非利。范蠡法，今须试。倚顿术，传宜秘。便从今打点，执鞭之事。掘冢椎埋诚得策，舞文弄法皆良计。笑岩居、奇士苦长贫，谭仁义。
满江红·陈椒峰至自都下留宿山楼即送之南归
作者：汪懋麟
朝代：清
体裁：词

暑雨初晴，正邗浦、绿波添涨。忽报道、故人来矣，风尘无恙。下马却过荒径内，开尊且坐山楼上。唤樵青、急早洗金盘，烹鱼饷。江天外，孤帆漾。河桥畔，雏莺唱。羡故乡好景，兰陵新酿。三妇熏香调凤曲，双亲安坐扶鸠杖。问花间、昼锦乍归时，如何状。
满江红·题梁冶湄柳村渔乐图和司农公韵
作者：汪懋麟
朝代：清
体裁：词

滚滚青山，映漠漠、长堤千曲。看寂寂、陆居如水，舟居如屋。十丈柳丝牵翠带，一溪春水摇寒玉。羡渔郎渔妇弄船闲，荷衣绿。算此地，宜松菊。更随意，栽花竹。问柴门车马，不堪重辱。似菜河鱼非用买，胜茶村酒耝能足。笑世人忍死守黄粱，何时熟。
潇湘夜雨·题大司农苍岩先生焦林书屋图
作者：汪懋麟
朝代：清
体裁：词

种树成林，拥书作屋，果然天际真人。满园深绿，翠雀下花茵。最爱声声叶叶，小窗外、秋雨堪闻。临池好，蕉心细展，挥洒走烟云。我公才绝世，谈兵说礼，啸月开尊。更雅耽林壑，心癖松筠。每日朝回花底，开轩坐、帘静香薰。闲翻就，棠村好句，歌扇按红裙。
潇湘逢故人慢·奉和司农公见寄原韵
作者：汪懋麟
朝代：清
体裁：词

东南云雾，向何处投竿，且还拥絮。岸帻临江浦。久人倦空斋，书抛花屿。过日无聊，敢浪说、扬雄油素。赖消愁、研涤琉璃，自写羊城佳句。岁时迁，风景暮，想借庑焦林，马樱开处。觞咏花间路。空惆怅而今，文通别赋。布帽蒙头，恐负却、欧阳知遇。但梦绕、长乐钟声，三匝龙楼烟树。
点绛唇·王仔园斋中迟豹人甫草后至
作者：汪懋麟
朝代：清
体裁：词

日夕闲阶，飞花乱点鸳鸯甃。乌啼杨柳。是矣声还又。酒侠诗狂，何处相携手。空搔首。来何迟也，三爵梅花酒。
点绛唇·雪夜旅怀
作者：汪懋麟
朝代：清
体裁：词

猛讶风威，一天夜色明如月。纸窗吹裂。飞入纷纷雪。摇落梅花，惜与芳园别。空愁切。闲凭箫局。漏鼓声敲彻。
烛影摇红·兰陵夜泊怀董文友陈椒峰
作者：汪懋麟
朝代：清
体裁：词

剡雪初晴，山阴棹系清江口。怀人有梦隔三山，曾折东门柳。记得别来未久。到兰陵、东风携手。岂知兴尽，早闭春城，夜钟时候。烟水寒，画船香烬人孱皱。把君词赋过中宵，佳句俱堪绣。一夜思量欲瘦。空辜负、论文尊酒。最无情处，几点疏星，一声残漏。
爪茉莉·抹丽
作者：汪懋麟
朝代：清
体裁：词

最喜炎天，趁熏风放蕊。枝儿上、白溶溶地。晚凉院落，月照处、清芬似水。安排下、钿盒金簪，穿花惯，须小婢。鬟松鬓亸，腻兰膏、味偏细。私嗅处、早醒残醉。还留数朵、待朝来、上云髻。将几枝、安放枕头根底。梦魂杳，相伴睡。
玉叔观察招陪龚大宗伯西樵阮亭诸先生集寓园泛舟观剧达曙作歌
作者：汪懋麟
朝代：清

白日当天春昼遥，落花如雪纷飘飘。蜜峰蝴蝶各上下，鸣鸠乳燕何矜骄！方塘流水绿于染，细草如发沿溪桥。宋侯好奇复好客，一舟新驾双兰桡。中流荡漾发丝竹，琉璃破碎波光摇。北方老不识舟楫，观者夹岸争欢嚣。自客京师少水戏，身轻忽喜乘春潮。夕阳回柁上陂岸，画堂官烛青烟烧。金壶美酝堆碧色，玉盘春鲚生红ヰ。梨园法部奏新曲，龟年贺老同招邀。酒阑感激党人事，永康阉寺真鸱枭。元礼孟博意气尽，楷模之誉空名标。衰世诛杀总善类，法吏那得逢皋陶。宋侯当日苦蜂螫，悲秋谑浪皆无聊。今复秉节按蛮郡，束马秦栈车连镳。欢乐几时怅离别，磊块直用千杯浇。羽声惨惨曲且止，秦宫急换翻《六幺》。细拨阮咸唱明月，罗衣醉卧氍毹娇。谁能无情听忘倦，城头银箭催终宵。
玉女摇仙佩·豹人生日
作者：汪懋麟
朝代：清
体裁：词

霓裳勿奏，瑶瑟休弹，听我一言为寿。耻著兵书武，谩誇减灶膑，还笑斩蛇人陋叔敖。不肯干唐主，叹庐山道士，肉盘遗臭晟。思量著、枕流漱石楚，读易弹琴登，啸傲清昼。谁似此高风，尚论古人，君居其右。谩说天台作赋绰，若举贤良，虽谓贾谊非谬洙。四十已过，终然高隐，岂让当年明复复。教子将经授。尤堪羡孙氏，书楼仍旧抃。念甓社、湖边莘老觉，忘年契结，酒杯常对花时候。愿君岁岁颜如幼。
玉蝴蝶·看美人弹琴
作者：汪懋麟
朝代：清
体裁：词

又见彩鸾飞下，芳年十七，雅调娉婷。斜靠珠帘，玉几日午香清。露纤指、春葱嫩剥，舒皓腕、雪藕香生。素琴横。撩人肠断，是一声声。泠泠。诉愁写怨，凄同锦瑟，柔胜银筝。低揉谩拨，小窗儿女说盈盈。愧相如、求凰有意，怜卓女、归凤多情。对琴盟。愿如胶漆，世世生生。
王子玠工部招游丰台作歌
作者：汪懋麟
朝代：清

丰台芍药贱如菜，千朵万朵满车载。初出一枝犹十钱，后来一钱少人爱。强半持上歌舞筵，高低乱插铜瓶内。红英紫萼赏者谁，花入京师亦无态。前年曾入丰台游，公子招邀此其再。下马竟坐千花中，匝地锦云目茫昧。初疑一脉脂水流，又如万叠红泉溉。园官携筐莽采摘，摧折徒教发深慨。园官向余前致词，此地于今属屯塞。赏花送酒已往事，试劝游人且心耐。停杯驱马过短篱，猎犬狺狺向人吠。
珍珠帘·示内
作者：汪懋麟
朝代：清
体裁：词

银筝钿瑟声俱悄。把酒和卿细道。色厌丽华名，官薄金吾好。累却糟糠今十载，须象服、持来相报。堪笑。把钗荆裙布，当了花诰。时值设帨清秋，正茱萸香绽，芙蓉花袅。玉指劈霜橙，兽炭熏龙脑。但得餔糜常举案，何必誇、天涯金绕。相告。权册尔佳名，少君德耀。
疏影·题西樵考功三桐小照
作者：汪懋麟
朝代：清
体裁：词

小时种树。爱清阴十丈，草堂低处。二十年来，仕宦风霜，梦魂每依庭户。弟兄鼎足东西屋，任游戏、高梧时据。自君之出矣，桐花桐叶，滴残秋露。倦翮曾经休息，纱巾随竹杖，纵游吴楚。叔则清通，毕竟岩廊，若道江湖谁许。重来启事鸣珂入，人争看、玉山如故。画图中、不改荷衣，好把沉香熏注。
百媚娘·有赠
作者：汪懋麟
朝代：清
体裁：词

绝代吴娘缥缈。豆蔻芳年还小。脸际芙蓉含素月，肌理停匀真少。一尺凤皇高髻子，钗滑乌云绕。汗湿红香偏好。谁道玉环肥了。素腕抽来当凤枕，自分温柔堪老。薄醉横眠娇欲恼。笑把春肤咬。
百字令·徐电发见寄长调索予词稿依韵答谢
作者：汪懋麟
朝代：清
体裁：词

三年京洛。问消愁、惟有紫罗青玉。不会意时思竟返，性是水禽山鹿。赋愧安仁，悲衔阮籍，憔悴无如仆。麻衣归里，怕看堂下慈竹。感君问讯劳人，新词细字，泪眼昏残烛。旧句已随秋叶散，两耳厌听琴筑。白扇抄诗，红儿按谱，只恐添蛇足。况须割衮，不堪缀此斜幅。
眼儿媚·帘内
作者：汪懋麟
朝代：清
体裁：词

玲珑帘幕坠金堂。谢女怯灯光。凤皇高髻，鸳鸯绣带，别样新妆。多情风动帘开处，秋水更盈眶。最销魂是，鬓边花气，怀里衣香。
眼儿媚·水边
作者：汪懋麟
朝代：清
体裁：词

谢公堤下系征帆。粉壁映垂杨。谁家少女，蒲葵扇小，茉莉风凉。鞋儿脚上刚三寸，袅袅玉奴妆。不憎人见，淩波微步，罗袜生香。
眼儿媚·赋得水晶帘下看梳头
作者：汪懋麟
朝代：清
体裁：词

金堂春暖柳丝丝。婢子捲帘时。玉人镜里，烟鬟漫整，香雾迷离。道书闲把皆清绝，贪看起来迟。爱他妆罢，樱桃树底，自折花枝。
绮罗香·七夕前一日爱园夜集
作者：汪懋麟
朝代：清
体裁：词

玉露筛凉，银河泻暑，卧看双星历历。难得良宵，预贺天孙七夕。劈鲜新、菱角鸡头，抵多少、霞觞琼液。对清尊、各唱新词，不羡黄九秦七。人生欢会无多，看秋花秋草，凋零颜色。物已如斯，苦费思量何益。梧桐叶、萧瑟三更，蟋蟀声、凄凉四壁。听臣语、公等休愁，且同倾一石。
花心动·闺怨和宋女韵
作者：汪懋麟
朝代：清
体裁：词

郎去无期，正芳年、盈盈一枝谁折。对镜自怜，颜色如花，辜负破瓜时节。倚栏镇日愁无语，鹦哥巧、向人调舌。伤春坐、珠帘慵卷，翠眉低结。漫把佳期频说。毕竟是何时，少些真切。昨夜前朝，檐鹊灯花，验取总无干涉。郎心或似垂杨柳，海棠下、盟言难灭。负心者，举头有如此月。
苏幕遮·舟中寒食
作者：汪懋麟
朝代：清
体裁：词

落花风，寒食雨。几阵廉纤，催送春何遽。闲倚蓬窗临古渡。酒旗飘在垂杨树。曰归迟，时节误。暝色高楼，望断河桥路。燕子来时愁欲暮。波上双双，飞过船头去。
莺啼序·寿大司寇梁苍岩先生再叠前韵
作者：汪懋麟
朝代：清
体裁：词

积雪寒梅里，正喜瓮开岁酒。拥裘坐、碗碧炉红，床前图左书右。诗吐光芒李杜出，词翻雅丽秦黄走。仰大名当代，著作尽归公手。兵法穰苴，典谟稷契，誉满群贤口。看岩廊、齐颂文明，关山已息刁斗。更平刑、坐石鞭蒲，善移风、烹羔祭韭。羡功业纵横，昔人希有。闲来博古，卷轴晋唐元宋，出宣和以后。但吞吐烟霞，懒问丹鸡，羞看苍狗。五岳为图，众山皆响，少文真可称良友。此变幻、何殊橘中叟。避人小筑，焦林书屋悠哉，双鹤在，阶前守。扶风庭广，女乐生徒，济济森槐柳。却愧不才名晚，座上论文，灯前谱画，酒阑还又。茂陵游倦，东方饥矣，一官趋走何人问，叹怜才、只有欧阳厚。敢言句比金荃，欲唤双成，吹笙为寿。
莺啼序·赠龚大宗伯
作者：汪懋麟
朝代：清
体裁：词

且莫弹瑶瑟，听我缓歌进酒。问今日、勋业文章，峥嵘谁在公右。帷幄谈兵绛灌服，岩廊议礼侏儒走。羡济川舟楫，多赖擎天双手。才子名高，尚书履贵，亲出君王口。记朝元、温语传呼，蒲桃满酌三斗。退官斋、绛蜡裁诗，召宾朋、春盘剪韭。较平津、阁上何如，古今无有。真能得士，万户纵封非愿，识荆州恐后。笑当日原尝，折节卑躬，鸣鸡盗狗。门拥邹枚，庭罗沈谢，布衣多是先生友。每问取、山中灌园叟。好贤若渴，东南三十年来，吾道在，一人守。如予庸鄙，趋走风尘，憔悴看蒲柳。时望龙门高峻，耻说樵人，敢称狂客，欲来还又。只增余懒，谁怜我拙，雁门好句何曾献，感昌黎、束带情原厚。愿为起舞樽前，击筑吹竽，奉觞上寿。
菩萨蛮·乍见
作者：汪懋麟
朝代：清
体裁：词

中庭茉莉香初落。谁摇鹦鹉帘栊索。千唤步才移。花间敛衽迟。昵人秋水碧。低向裙边揖。偷眼看双钩。猩红露凤头。
菩萨蛮·湘裙
作者：汪懋麟
朝代：清
体裁：词

轻罗细褶湘波簇。香风吹起层层幅。花朵几枝柔。徒然笑石榴。步来蜂蝶绕。绣带垂缥缈。红衬下裳低。销魂褪转迷。
菩萨蛮·绣鞋
作者：汪懋麟
朝代：清
体裁：词

行缠自绣帮儿小。新描花样心中稿。何用步金莲。罗帏换了眠。掌中刚一握。怀里香偏觉。郎戏漫匆匆。揉残两瓣红。
菩萨蛮·重见
作者：汪懋麟
朝代：清
体裁：词

为郎特地新妆早。看来还比初时好。相对莫嫌生。侬今眼更明。低鬟垂素手。无计开檀口。故赠凤皇钗。撩他玉笋来。
蓦山溪·郊行
作者：汪懋麟
朝代：清
体裁：词

巾车初架，碾出东城路。梅雨乍晴天，淡涳濛、千村残雨。草香泥净，行过板桥西，蛙声聚。莺声度。一带垂杨树。终年尘市，真被名缰误。安得买山钱，共樵青、荷锄场圃。竹篱茅舍，不异小桃源，斜阳路。清江度。人对千山住。
薄倖·送春
作者：汪懋麟
朝代：清
体裁：词

怨容愁态。春去也、今年何快。已无计留他，将杯酒、向落花深拜。想二三月里芳菲，似秦女、乍描眉黛。今粉褪香销，钗横鬓乱，老矣徐娘无奈。自过了、清明后，但风雨、有何聊赖。只留得垂柳，丝丝如结，黄鹂啼煞栏杆外。最无情春色，带将愁至，而今春去愁仍在。春如不至，又那得愁肠害。
蝶恋花·宋荔裳观察招同梁大司农、龚大宗伯、王西樵阮亭诸先生，寓园观剧达曙，和阮亭先生韵
作者：汪懋麟
朝代：清
体裁：词

嫩蕊阴浓繁似缬。曲水池台，渐逼清和节。莺语歌喉相间歇。落花惊坠飘红雪。再听柔奴翻一阕。色比芙蓉，毕竟称双绝。惜别晨钟声响彻。晓风吹暗垂杨月。
蝶恋花·斗叶
作者：汪懋麟
朝代：清
体裁：词

铜兽牙签开粉箧。玉几斜铺，四角抛金叶。欲赌宝钗郎漫怯。团圆斗出当输妾。八幅如篷纤手捻。大妇移桩，中妇来相接。小妇何为红晕颊。错丢百子须包贴。
蝶恋花·送沈生随宋观察入蜀
作者：汪懋麟
朝代：清
体裁：词

濯锦江波流细缬。却喜文翁，再秉西川节。丝管纷纷应未歇。浣花溪畔花如雪。送尔愁听杨柳阕。万里蛾眉，独上青天绝。玉笛吹来清响彻。子规夜叫巴山月。
蝶恋花·题顾绣美人扑蝶图
作者：汪懋麟
朝代：清
体裁：词

细草如茵铺小院。蝴蝶成团，故故飞当面。时向楚莲裙底漩。美人悄地挥纨扇。淡粉轻黄双翅颤。玉指拈来，戏缀红丝线。不是物中偏取厌。恼他花下双双恋。
解语花·戏赠陆吴州新纳二姬
作者：汪懋麟
朝代：清
体裁：词

北方南国，一样佳人，两美谁相下。钿车齐嫁。青春几、年月日俱同也。娉婷潇洒。似邢尹、夫人无亚。唤檀郎、东劝西酬，此际宜权且。最爱迢迢良夜。正银甲调弦，金屏飘麝。鸾乘凤跨。相偎好、早把冠儿偷卸。从他娇骂。拥杨柳、樱桃如画。看生儿、玉燕双飞，明月珠光射。
误佳期·闺怨
作者：汪懋麟
朝代：清
体裁：词

寒气暗侵帘幕。辜负小春芳约。庭梅开遍不归来，直恁心情恶。独抱影儿眠，背看灯花落。待他重与画眉时。细数郎轻薄。
误佳期·闺怨
作者：汪懋麟
朝代：清
体裁：词

寒气暗侵帘幕，孤负芳春小约。庭梅开遍不归来，直恁心情恶。独抱影儿眠，背看灯花落。待他重与画眉时，细数郎轻薄。
读双江倡和集作
作者：汪懋麟
朝代：清
体裁：七言绝句

横江馆外大江秋，八境台前月满楼。句子怪多湖海气，黄州曾历又虔州。
贺圣朝·羊流客店见予与乔石林题句因怀石林
作者：汪懋麟
朝代：清
体裁：词

昔年共宿羊公里。醉后曾题字。重来拂拭，碧纱何处，黄尘封矣。而今尔我行踪异。往事思头尾。有何聊赖，一灯昏壁，客愁无睡。
贺新凉·送周雪客还白下
作者：汪懋麟
朝代：清
体裁：词

落叶飞蓬卷。此何时、客中送客，殊难为遣。皂帽羊裘新结束，与尔泪花双泫。叹别绪、春蚕抽茧。万叠西山残照里，看萧萧、易水冰痕浅。平野阔，骏蹄展。天如浓墨光微显。舞回风、雪花如掌，马毛僵扁。盼得人归先白雁，不倩书黄犬。想憔悴、柳枝愁免。腊酒正浓春菜滑，试高吟、秋水诗词典。船早渡，对江剪。
贺新郎·赠柳敬亭和曹升六韵
作者：汪懋麟
朝代：清
体裁：词

何物吴陵叟。尽平生、诙谐游戏，英雄屠狗。寒夜萧条闻击筑，败叶满庭飞走。令四座、欷歔良久。说到后庭商女曲，怅白门、寂寂乌啼柳。天付与，悬河口。可怜飘泊宁南后。记强侯、接天樯橹，横江刁斗。亡国岂知逢叔宝，世事尽销醇酒。叹满目、烂羊僚友。心识怀光原未反，但恩雠、将相谁知否。少平勃，黄金寿。
踏莎行·为金长真太守喜雨
作者：汪懋麟
朝代：清
体裁：词

泥佛休号，苍鹅漫祷。如人麦穗看将稿。张龙李马突然来，翻盆撒菽声声好。太守勤农，饥人梦饱。中宵卧听天河倒。栏街争唱踏莎行，仆惭贺雨元和老。
连理枝·贺友人纳妾
作者：汪懋麟
朝代：清
体裁：词

镜里桃花晕。私语偎香鬓。瑶瑟轻弹，银缸低照，洞房相近。语柔娘大妇爱殷勤，须十分谦逊。确守衾裯分。谩惹胭脂愠。怜惜均平，欢娱仔细，加些温润。愿同心吉梦早徵兰，看生儿衮衮。
连理枝·贺陆西曹纳南北二姬
作者：汪懋麟
朝代：清
体裁：词

燕赵人原俊。吴越才还韵。红线双牵，青鸾对照，教郎厮认。费评量总得阿龙怜，昵脸痕眉印。互把鸳衾进。左右将郎问。豆蔻香乎，温柔胜也，定知分寸。好从容二子咏徐卿，抱凤雏神骏。
送入我门来·白沙
作者：汪懋麟
朝代：清
体裁：词

种柳为城，栽榆成巷，白沙翠竹人家。门对江干，山色见些些。却逢暮暮朝朝雨，恨不见、村村树树花。地僻行人罕到，无数良田美宅，鸡犬桑麻。今我才游，归路晚烟斜。谁家蹀躞青骢骑，更几处、咿呀红漆车。
送陆义山编修乞假归当湖
作者：汪懋麟
朝代：清
体裁：古风

与君握别当春风，可惜东华试灯夜。对酒惆怅秋碧空，落日无多在帘下。山川图画正满眼，中有扁舟去如泻。清波滟滟疑当湖，烟树摇空布帆亚。君行俨入图画中，活水轻风不须借。寄语承明一辈贤，但说荣名举手谢。坐拥小妾看添丁，潇湘琴书倚田舍。山中意趣人少知，此味依稀如食蔗。抛却官书真自閒，任取狂吟岂堪怕。送君令我生愧心，杜宇春深向人骂。
酷相思·月夜被酒止醉白宿
作者：汪懋麟
朝代：清
体裁：词

霜洗银蟾楼外皎。听寒叶、声声悄。忽妄语、终宵天欲老。看烛泪、流残了。看香篆、烧残了。借酒驱愁愁较少。心绪翻颠倒。且醉卧、匡床休梦搅。又隔院、鸡声晓。又远寺、钟声晓。
醉公子·本意
作者：汪懋麟
朝代：清
体裁：词

忘却良宵爽。醉倒朱楼上。银烛送还家。纱窗夜煮茶。无赖三通鼓。一枕梨花雨。扶入绣衾眠。春寒并玉肩。
醉公子·索巾
作者：汪懋麟
朝代：清
体裁：词

郎归花树下。袖匿鲛绡帕。私赠已销魂。斑斑况泪痕。含嗔强夺取。薄倖从教数。正怪旧痕多。新痕又奈何。
醉公子·索扇
作者：汪懋麟
朝代：清
体裁：词

谁制齐纨扇。面面常相见。上写合欢词。炎凉好自知。花间春扑蝶。舒卷皆随妾。只恐泣秋风。团团月影空。
醉公子·索笺
作者：汪懋麟
朝代：清
体裁：词

琐窗闲弄笔。学写黄庭密。红叶滞纤毫。从郎问薛涛。展开光五色。砚匣琉璃饰。倡和几曾迟。香奁绝妙词。
醉公子·索簪
作者：汪懋麟
朝代：清
体裁：词

昨宵郎戏谑。窃去黄金雀。要得不追寻。还侬白玉簪。鬓丝今历乱。欲绾还愁散。后夜蝶蜂狂。须妨堕枕傍。
醉公子·索粉
作者：汪懋麟
朝代：清
体裁：词

芙蓉光自闪。何用铅华染。只爱露华香。调来助晓妆。薄施春色透。未许郎私嗅。珠汗醉时融。轻罗拭浅红。
醉公子·索脂
作者：汪懋麟
朝代：清
体裁：词

白家樊素口。一笑樱桃剖。再点镜中朱。盈盈颜色殊。玉瓯持赠汝。莫作胭脂虎。忍笑齧春衫。残红印浅斑。
醉公子·索花
作者：汪懋麟
朝代：清
体裁：词

新妆多窈窕。细对菱花照。双鬓倦飞鸦。钗傍欲带花。海棠娇的皪。指点呼郎摘。毕竟让他妍。郎心爱恐偏。
醉公子·索钏
作者：汪懋麟
朝代：清
体裁：词

郎来持素腕。红袖牵难断。宝钏故相贻。佯羞懒接时。春肤如藕白。约束殊堪惜。欲褪且宽些。双痕玉臂斜。
醉公子·索镜
作者：汪懋麟
朝代：清
体裁：词

郎爱看侬面。只有盘龙见。拂拭小窗前。清辉夜夜圆。两心常共对。不许私相背。若漫起疑猜。还郎玉镜台。
醉公子·索香
作者：汪懋麟
朝代：清
体裁：词

佳人焚百和。只是妆成坐。风细下帘钩。氤氲花气浮。身中含豆蔻。袅袅罗衣透。纵有麝兰芳。输君体自香。
醉春风·艳情
作者：汪懋麟
朝代：清
体裁：词

好事而今乍。刬袜移深夜。手提金缕小鞋儿，怕。怕。怕。犬吠花阴，月沉楼角，暗中惊诧。软玉相凭藉。纤指将头卸。妾身拚得教郎怜，罢。罢。罢。又听鸡声，催人枕畔，羞颜娇姹。
醉桃源·题壁上牡丹
作者：汪懋麟
朝代：清
体裁：词

邮亭谁写洛阳姿。不曾铅粉施。姚黄魏紫是耶非。蛾眉淡扫之。风袅袅，雨丝丝。怜他凋谢迟。沉香若种万年枝。玉环无死时。
金人捧露盘·春雨
作者：汪懋麟
朝代：清
体裁：词

恨花时，偏寂寞，雾濛濛。怕清寒、不捲帘栊。朱楼静掩，莺声啼湿画栏东。不堪凝望，芳园外、烟柳摇空。问春光，晴时少，阴时半，去匆匆。况中间、人事飘蓬。不如醉也，阴晴总付酒杯中。羞同儿女，终朝里、怨雨愁风。
金菊对芙蓉·九日怀醉白用稼轩韵
作者：汪懋麟
朝代：清
体裁：词

白雁晨号，玄霜夜肃，凋残井上梧桐。正茱萸令节，桑落家风。明年此会谁知健，看黄花、艳比芙蓉。休教辜负，江瑶红嫩，村酎香浓。好景乐事无穷。欲戏马登台，空自心雄。念素交星散，清兴谁同。何时宾客龙山宴，对秋风、一破愁容。思君欲瘦，江云淮水，两地情钟。
金菊对芙蓉·悔斋看菊怀舟次二兄客吉州得华字
作者：汪懋麟
朝代：清
体裁：词

今夕何时，悲哉秋也，丝丝夜雨如麻。正橙黄橘绿，香袅灯花。茱萸遍插人何处，好时节、偏尔离家。菊花从此，不须开了，酒盏慵拿。遥忆客舍寒鸦。也兀自踟躇，懊恼天涯。纵银葱玉笋，景物堪誇。何如鲈鲙莼羹美，桑落熟、蟹味尤佳。抛残万卷，荒芜三径，胡不归耶。
钗头凤·秋闺夜雨
作者：汪懋麟
朝代：清
体裁：词

寒螀咽。纱窗裂。冷风蕴酿清秋节。黄花嫩。重阳汛。灯昏雨暗，香销人困。阵。阵。阵。伤离别。空凄切。玉颜夜夜啼红血。腰围褪。垂蓬鬓。心头一点，眉尖三寸。恨。恨。恨。
钱武肃王祠
作者：汪懋麟
朝代：清

表忠观倚圣湖边，坏道阴房剧可怜。几点土花香案上，一双蝴蝶殿门前。绝无宫监来浇酒，时有游人此系船。吴越蒙恩当战斗，太平忘却五王贤。
阮郎归·冬闺
作者：汪懋麟
朝代：清
体裁：词

碧虚窗掩夜寒多。空房愁奈何。玉钗初卸手重呵。金猊香未过。看月魄，抱云和。含情晕眼波。连衣斜拥翠衾窝。今宵来梦么。
阳台梦·代友谢闺人聘姬
作者：汪懋麟
朝代：清
体裁：词

少君偏爱邻姬小。明珠约定佳期早。问年十五正盈盈，嫁王昌却好。兰房星月灿，不用枕衾潜抱。罗帏灭烛合欢时，犹怕夫人恼。
阳台梦·代闺人答谢
作者：汪懋麟
朝代：清
体裁：词

鸧鹒含冤栖杨柳。啼残妒妇声声丑。小蛮樊素属才人，怪他偏曰否。千金妆自解，薄换娉婷行酒。但教双拜谢怜才，百事从君有。
雨中花慢·苦雨
作者：汪懋麟
朝代：清
体裁：词

何事雨声不住，暮暮朝朝，洒向帘钩。偏把湿云千片，遮满朱楼。强起开窗，花眠柳倦，燕恼莺愁。况分明是泪，千丝万点，为著谁流。先前乍雨，尚有晴时，如今晴意全休。难消遣，芭蕉叶上，杨柳梢头。生怕檐前沥沥，还憎枕畔悠悠。人间天上，一般憔悴，夏也如秋。
题顾符真画
作者：汪懋麟
朝代：清

昭阳顾生画楼观，绛阙瑶房生白云。如蚁宫人三百六，丰神都似李将军。
题黄俞邰千顷斋书册目
作者：汪懋麟
朝代：清

羲皇本多事，横空为一画。遂为文字祖，后来纷简策。贻祸到秦焰，诗书受奇厄。汉兴稍搜辑，残缺良可惜。作者东西京，自是竞纂释。各为一家言，牛要几千尺。历代有撰著，纯杂理须辟。胜国重淹雅，名藩富经籍。下逮学士家，典坟亦充积。所嗟时文兴，古书相捍隔。盈箱未必窥，但取耳目赫。四海莽多故，遗编毁兵革。余尝入三馆，颠倒触履迹。散乱无全书，饥鼠饱永夕。牙签悉断割，缥缃为地席。小胥间盗窃，千万无什百。余欲叫九阍，笑者颇啧啧。执卷发长喟，谁为共考覈。归来蓬户下，敝簏恣怡怿。妄想宛委山，渔猎快夙癖。但愁十指短，难探海中璧。古人目十行，一览不再绎。我读未终卷，记忆悔忙迫。聪明天所限，人事况役役。意欲专一经，守约或有益。藏书羡黄子，塞屋地苦窄。浩瀚六万卷，丹铅尽先泽。父书既善读，而且保乱逆。江山有变迁，此书无改易。黄子固多才，孝思实无射。他时购遗书，造君千顷宅。不须鼍错来，边生吐胸膈。发君四库藏，光辉照金石。
高阳台·题周栎园司农读画楼
作者：汪懋麟
朝代：清
体裁：词

去矣临春，荒哉结绮，何如读画山楼。槛倚钟山，四时紫绿常浮。吴宫晋代繁花草，今但看、江水如油。对青天，白鹭犹闻，桃叶歌喉。只须林壑消忧。况诗同画读，供我清讴。试看楼头，谁非嵇阮名流。愧余空切元龙慕，欲挥毫、落雁峰头。共先生，左拍洪崖，右揖浮丘。
齐天乐·端阳
作者：汪懋麟
朝代：清
体裁：词

天中时节多风雨，犹记去年重午。京洛初归，人称得意，画楫暂停江渚。芳尊快举。看菖叶扶疏，榴花媚妩。兄弟同舟，单衣新换忘炎暑。年华去如流水。忽壮心消歇，不堪重数。弱女牵丝，娇儿射粽，又是端阳一度。閒情何处。觉懒慢新成，无端怀古。痛饮千钟，读离骚一部。
喜雨
作者：汪承庆
朝代：清

殷雷向晚忽喧阗，顷刻沟塍似涌泉。风势挟潮知有海，云容翻墨欲无天。芋田叶润蜻蜓立，稻陇花香牸牯眠。拟约村翁餐脱粟，湿薪几处滃炊烟。
访师白丈于帆山寓舍剧谈竟夕感而有作
作者：汪承庆
朝代：清

相逢讶消瘦，执手泪先倾。即此通宵话，难穷隔岁情。孤镫摇旅梦，落叶走秋声。明发又言别，帆山翠色横。
铁佛寺看竹
作者：汪承庆
朝代：清

颠厓望厜㕒，曲埼历䆗窱。晖晖金碧光，古刹嵌林表。入门心宇清，四面琅玕绕。新粉渍幽篁，芳苞坼丛筱。十万青鸾尾，排空势夭矫。凉翠滃作云，压此一亭小。年深花？多，境静尘马少。拂檐声飒飒，白蝠大如鸟。灵幡闪墙阴，夕磬飞木杪。山鬼来窥窗，虚籁天风袅。
铁佛寺看竹
作者：汪承庆
朝代：清
体裁：古风

颠厓望厜㕒，曲埼历䆗窱。晖晖金碧光，古刹嵌林表。入门心宇清，四面琅玕绕。新粉渍幽篁，芳苞坼丛筱。十万青鸾尾，排空势夭矫。凉翠滃作云，压此一亭小。年深花�多，境静尘马少。拂檐声飒飒，白蝠大如鸟。灵幡闪墙阴，夕磬飞木杪。山鬼来窥窗，虚籁天风袅。
铁佛寺看竹
作者：汪承庆
朝代：清

颠厓望厜㕒，曲埼历䆗窱。晖晖金碧光，古刹嵌林表。入门心宇清，四面琅玕绕。新粉渍幽篁，芳苞坼丛筱。十万青鸾尾，排空势夭矫。凉翠滃作云，压此一亭小。年深花𪕋多，境静尘马少。拂檐声飒飒，白蝠大如鸟。灵幡闪墙阴，夕磬飞木杪。山鬼来窥窗，虚籁天风袅。
呈齐梅麓先生
作者：汪承恩
朝代：清
体裁：七言律诗

十载梁溪歌乐只，征从荒后见艰难。每怀乌鸟思归里，岂为鲈鱼始挂冠。洛下将登耆宿列，江南已作斗山看。满堂丝竹堪娱乐，其奈苍生望谢安。
挽曾纪泽联
作者：汪振声
朝代：清
体裁：联

生为继名臣，忠荩象贤，九载宣劳还使节；死失中朝人，望恩荣宠，千秋定谥仰遗徽。
乌石峰同叶立三赋
作者：汪振甲
朝代：清

寒山黑芙蓉，环绕荫嘉禾。摩挲倚虬松，翠茜爱深竹。朋游亦偶然，僧话颇不俗。墨妙人间稀，安得时属目。高冈生清风，欣赏耽阒寂。结茅凌绝顶，湖光敞虚白。老树成古今，青山孰主客。曾闻静生慧，此理叩君析。
乌石峰同叶立三赋·其一
作者：汪振甲
朝代：清

寒山黑芙蓉，环绕荫嘉禾。摩挲倚虬松，翠茜爱深竹。朋游亦偶然，僧话颇不俗。墨妙人间稀，安得时属目。
乌石峰同叶立三赋·其二
作者：汪振甲
朝代：清

高冈生清风，欣赏耽阒寂。结茅凌绝顶，湖光敞虚白。老树成古今，青山孰主客。曾闻静生慧，此理叩君析。
游近溪题亦谙上人精舍
作者：汪振甲
朝代：清

泠泠近溪水，密筱散清凉。缘涧斸山药，扪萝陟崇冈。上有嘉树林，下有澄湖光。息机白足侣，新诗托幽芳。游衍怛忘归，何时重褰裳。
岁暮寄任开宗
作者：汪援甲
朝代：清
体裁：古风

忆昨与君别，郭西春草繁。云何岁月驶，霜雪满郊原。寒花委空谷，落木依荒园。故人天一方，愁思连朝昏。代马方独嘶，黄鹄正孤骞。素谊弗获展，寸心讵可谖。新诗遣中怀，短札诉离言。天寒久羁旅，勉力且加餐。
同锡山侯骏声、吕恂令饮黄鹤楼即事
作者：汪文孙
朝代：清
体裁：七言律诗

尊酒翻于客路开，相从良友共徘徊。江寒十月无梅放，日暮孤洲有雁来。黄鹤空留矶上迹，白云时覆掌中杯。情深何忍轻归去？偏恨斜阳树树催。
和诸昆季侍饮赏荷即景·其一
作者：汪文安
朝代：清
体裁：七言律诗

端阳才过又开筵，只为荷花色正妍。群雁成行欣聚首，慈乌反哺乐随肩。碧筒杯里熏风度，白玉庭间爱日鲜。最好驹光斜照处，隔帘红晕映青莲。
和诸昆季侍饮赏荷即景·其二
作者：汪文安
朝代：清
体裁：七言律诗

婷婷绿叶好丰姿，娇欲迎人不语时。亭小儒舟思作揖，渠盈有水欲成池。飞觞醉酒歌逾壮，拍板题词曲未知。愧我无才也赠答，效颦应笑仿东施。
留别宜兴诸昆季·其一
作者：汪文安
朝代：清
体裁：七言律诗

忆别临津到粤东，都缘随任穗城中。吹埙只幸吹篪和，舞象偏欣舞勺同。饱学传心承伯助，数年振志斗童蒙。忽因父命归婚切，一棹江南万里通。
留别宜兴诸昆季·其三
作者：汪文安
朝代：清
体裁：七言律诗

兄弟谈经一载余，徘徊聚首乐何如。闲时把酒论今古，胜日吟诗辨鲁鱼。春早看花花浦苑，秋中步月月盈渠。同声共唱连枝曲，伯仲欢呼意倍舒。
留别宜兴诸昆季·其二
作者：汪文安
朝代：清
体裁：七言律诗

敬侍慈亲出五羊，时交夏仲转家乡。门庭素守鹅黉韵，宅第新增凤诰光。孙袭祖功知有縠，姻联母党卜其昌。回南不问田园事，只赋房中乐一章。
留别宜兴诸昆季·其四
作者：汪文安
朝代：清
体裁：七言律诗

近报岭南诵太平，骊歌迭唱又东行。临岐嘱别今宵意，倾盖言欢异日情。风动梧枝生万籁，月临桂树过三更。诗题七字留相赠，回首频瞻虾虎城。
刺梅园老松行
作者：汪文柏
朝代：清

刺梅园中老松树，三载相思今始遇。果然奇绝不虚誉，起伏犹龙令我惧。长身宛蜒走当路，猛爪攫拿如欲捕。鳞甲浑身不知数，狰狞头角作吞吐。嘘气为云喷为雾，奋鬣直往苍穹诉。谁敢攀髯触其怒，任彼登天复回顾。山魈木客安能附，空中定有雷霆护。慈仁虚名落诗赋，欲补十景惟君助。蒲轮徵辟未必赴，傥逢尊者无恐怖。引杖降之归钵去，是龙是松辨其故，具眼人看方不误。
北墅
作者：汪文柏
朝代：清

停舟寻北墅，缓步绕回廊。粉羽撩秋草，酲风拾霁阳。佛香通小阁，人影倒寒塘。坦腹思幽榭，苔花满石床。
宿洪光寺
作者：汪文柏
朝代：清

携琴来绝壑，脱网又披缁。已悦听钟宿，翻怜待漏时。露晞花气集，山峻旭光迟。搔首临清涧，松阴染鬓丝。
杏子口
作者：汪文柏
朝代：清

舟藏丘壑深，冈掩林峦集。一径杏花交，探奇从此入。憩息得精蓝，坦步多原隰。红云深浅间，隐见畸人笠。花迷紫燕飞，果任白猿拾。干老绣苔侵，根润芳泉湿。来瞻大医王，岂授董奉业。到此不知津，徘徊空步屟。
登烟雨楼
作者：汪文柏
朝代：清

十度凭栏九度晴，今朝烟雨一舟横。雁飞难辨空中字，橹过惟闻暗里声。软浪成花侵寺壁，冷云如墨拥轩楹。举觞放眼吟长句，始信高楼不负名。
盛湖
作者：汪文柏
朝代：清

矮屋环湫市，洄流界叠塍。夜灯千匹练，秋雨半湖菱。击榜吴娃捷，评珠贾客能。辛勤终岁力，犹未足催征。
翠微峰
作者：汪文柏
朝代：清

肩舆望翠微，缥缈如灵鹫。云端出一头，俯领众峰秀。缓步从山腰，身轻一筇瘦。林峦曲折移，青紫频舒皱。香多不辨花，韵细知鸣溜。怪石脱云胎，杰阁依山构。心清圣感僧，晏坐松林茂。宫阙在东南，疏甍成彩绣。壮哉九重深，宛转千门透。日丽远烟清，气澄新雨后。可怜大道间，马寸人如豆。
菊影
作者：汪文柏
朝代：清

丘园高蹈识芳名，入室忘形夜气清。数武淡香分对榻，一窗生意出孤檠。多情彭泽诗偏少，没骨僧繇画未成。梦断枕屏留傲态，缸花开尽月添明。篝镫斜照粉墙间，枝叶分明似可攀。竟夜不移香不染，晚年相对意相关。解衣泼墨临偏反，扣户邀人数往还。嫩蕊酿成光色好，更宜杯底见南山。
菊影·其一
作者：汪文柏
朝代：清

丘园高蹈识芳名，入室忘形夜气清。数武淡香分对榻，一窗生意出孤檠。多情彭泽诗偏少，没骨僧繇画未成。梦断枕屏留傲态，缸花开尽月添明。
菊影·其二
作者：汪文柏
朝代：清

篝镫斜照粉墙间，枝叶分明似可攀。竟夜不移香不染，晚年相对意相关。解衣泼墨临偏反，扣户邀人数往还。嫩蕊酿成光色好，更宜杯底见南山。
过崇效寺访雪坞上人
作者：汪文柏
朝代：清

墟里绽寒烟，平林扶秋霁。眷兹了心人，苦吟为活计。夙披霞上篇，未觏心先契。漱茗粲周旋，剧谈忘久憩。泛览《大藏》书，深研百千偈。性海慕《华严》，从师探密谛。藤叶飏轻幡，黄花补金砌。屋角枣垂红，素令偏新丽。静对茁清思，启轩延远睇。复恐俗物来，预戒禅关闭。
禾中感旧
作者：汪文桂
朝代：清

白头无复古人存，清昼萧然静掩门。锄菜径迷新草色，垒巢梁涴旧泥痕。数椽差足遮风雪，千载曾经长子孙。回忆家园好风景，饧香粥白与谁论。
秋日同季弟归里和韵
作者：汪文桂
朝代：清

秋深才得返乡闾，弱弟偕行赋《遂初》。衣上辛勤慈母线，箧中珍重故人书。白云红树堪移棹，万壑千峰拟结庐。到日松楸亲拜扫，山田犹待把犁锄。
秋日曹秋岳先生过饮桐溪草堂别后有作
作者：汪文桂
朝代：清

谢公屐齿款双扉，点笔翻书对夕晖。径仄秋花迎客座，夜深凉月恋人衣。惊心蕉鹿追宵梦，款语沧桑坐石矶。晓柝更催归棹发，望中帆影思依依。
归云庵题画
作者：汪文桢
朝代：清
体裁：五言绝句

连峰万顷云，何处疏钟响。时有寒岩僧，云中自来往。
里湖访荷
作者：汪文桢
朝代：清
体裁：七言绝句

波面青铜涌碧螺，隔堤唱彻采莲歌。见人荡桨笑相指，船进里湖花更多。
题查梅壑画
作者：汪文桢
朝代：清
体裁：五言绝句

遥山落日明，渔渚夕烟起。缘知数声笛，只在芦花里。
子美嘱题化佛化装百相即柬亚子
作者：汪文溥
朝代：清
体裁：古风

我闻漆园入梦蝶栩栩，又闻太白举杯邀月舞。如来无我无众生，化身万亿菩提树。钱君钱君仙佛徒，君卿唇舌淳于如。偶向人间弄狡狯，无相有相今之图。虬髯一张怒如戟，回鸪缚裤龟兹帻。忽然窈窕垂云鬟，肌理莹澈藐姑射。天人变幻谁能知，非儒非侠非神奇。弹琴蹴鞠等闲耳，青天碧海鞭龙螭。子陵仙去少陵老，钓台无恙莓苔扫。长铲七尺白木柄，荒江野客种瑶草。有时西笑入长安，七贵三公取次看。千骑上头拥夫婿，长衫没髁随奚官。丈夫得志贵不朽，抚髀闲煞射雕手。一朝百万策貔貅，鞭笞宙合姿躏蹂。惜哉有才不有用，腐鼠鸱鸮吓雏凤。左徒击石浸江水，泉明乞食抱春瓮。白衣苍狗只如此，钧天偶醉何足齿。宁堪仙佛两无成，青袍布袜誓从子。沧江卧看日杲杲，文通才尽愁枯槁。苦浼陆郎丐我诗，何如黎里柳郎好。人生只作画图看，展图援笔心茫然。他年纸本流传在，鼠肝虫臂空悲欢。
子美嘱题化佛化装百相即柬亚子
作者：汪文溥
朝代：清

我闻漆园入梦蝶栩栩，又闻太白举杯邀月舞。如来无我无众生，化身万亿菩提树。钱君钱君仙佛徒，君卿唇舌淳于如。偶向人间弄狡狯，无相有相今之图。虬髯一张怒如戟，回鸪缚裤龟兹帻。忽然窈窕垂云鬟，肌理莹澈藐姑射。天人变幻谁能知，非儒非侠非神奇。弹琴蹴鞠等闲耳，青天碧海鞭龙螭。子陵仙去少陵老，钓台无恙莓苔扫。长铲七尺白木柄，荒江野客种瑶草。有时西笑入长安，七贵三公取次看。千骑上头拥夫婿，长衫没髁随奚官。丈夫得志贵不朽，抚髀闲煞射雕手。一朝百万策貔貅，鞭笞宙合姿躏蹂。惜哉有才不有用，腐鼠鸱鸮嚇雏凤。左徒击石浸江水，泉明乞食抱春瓮。白衣苍狗只如此，钧天偶醉何足齿。宁堪仙佛两无成，青袍布袜誓从子。沧江卧看日杲杲，文通才尽愁枯槁。苦浼陆郎丐我诗，何如黎里柳郎好。人生只作画图看，展图援笔心茫然。他年纸本流传在，鼠肝虫臂空悲欢。
挽蔡锷联
作者：汪文溥
朝代：清
体裁：联

斯人而有斯疾，岂老聃戒不为祸始，不为福先，醇酒智免，羽扇忠勤，所谓鞠躬尽瘁，死而后已；忧国乃忘忧家，如诸葛誓身无余财，家无余帛，范金图形，连山封冢，佥云崇德报功，礼亦宜之。
挽陈其美联
作者：汪文溥
朝代：清
体裁：联

居前能轾，居后能轩，我自问不如卿，后此驰驱，更从何处呼将伯；鸿毛或轻，泰山或重，公之死则为国，勿论成败，惟将无命惜英雄。
挽陈其美联
作者：汪文溥
朝代：清
体裁：联

死之日身无余财，以间执谗慝者口；身所在隐若敌国，奈出师未捷而何。
挽黄兴联
作者：汪文溥
朝代：清
体裁：联

念此再造共和国家，如奕棋，如累卵，如蜩螳沸羹，如转石拔山，碧血丹心生不渫；数公百战艰难辙迹，若百越，若五羊，若鹦鹉黄鹄，若龙蟠虎踞，云车风马死犹来。
挽龚铁铮父子联
作者：汪文溥
朝代：清
体裁：联

一能死，一能报，合传党人青史例；有是父，有是子，同时送者白衣冠。
挽曾国荃联
作者：汪斯璚
朝代：清
体裁：联

仗策侍戎旃，当年踊跃攀龙，环顾及门今有几；弹蕉登吏牍，此日氋氃舞鹤，自嗟失路更谁悲。
和邵蕊宫立秋雨窗即事原韵兼寓感怀
作者：汪新
朝代：清

？？细雨散丝明，应节庭梧已作声。差喜暑阑三伏尽，便看秋至十分清。垂帘坐处琴书润，步屟吟余苎葛轻。又是年时刚过半，客怀无藉梦魂惊。少住为佳客馆停，凭将情话伴孤醒。萧条旧宅梁间燕，零落诸昆雨后萤。愧我鬓髭潜换黑，喜君云雾拨来青。长歌自是牢愁甚，和向秋窗淅沥听。
和邵蕊宫立秋雨窗即事原韵兼寓感怀·其一
作者：汪新
朝代：清

？？细雨散丝明，应节庭梧已作声。差喜暑阑三伏尽，便看秋至十分清。垂帘坐处琴书润，步屟吟余苎葛轻。又是年时刚过半，客怀无藉梦魂惊。
和邵蕊宫立秋雨窗即事原韵兼寓感怀·其一
作者：汪新
朝代：清
体裁：七言律诗

��细雨散丝明，应节庭梧已作声。差喜暑阑三伏尽，便看秋至十分清。垂帘坐处琴书润，步屟吟余苎葛轻。又是年时刚过半，客怀无藉梦魂惊。
和邵蕊宫立秋雨窗即事原韵兼寓感怀·其一
作者：汪新
朝代：清

𩄡𩆷细雨散丝明，应节庭梧已作声。差喜暑阑三伏尽，便看秋至十分清。垂帘坐处琴书润，步屟吟余苎葛轻。又是年时刚过半，客怀无藉梦魂惊。
和邵蕊宫立秋雨窗即事原韵兼寓感怀·其二
作者：汪新
朝代：清

少住为佳客馆停，凭将情话伴孤醒。萧条旧宅梁间燕，零落诸昆雨后萤。愧我鬓髭潜换黑，喜君云雾拨来青。长歌自是牢愁甚，和向秋窗淅沥听。
辛峰阁听雨和鹤江韵
作者：汪新
朝代：清

春愁无计遣，况复雨兼风。薄雾凝高阁，寒云没断鸿。蒲团同白足，箬笠愧渔翁。句引离乡思，更残滴沥中。
拟结客少年场
作者：汪昌
朝代：清

轻裘披鹔鹴，宝剑佩干将。徵逐长安道，酣饮集壶觞。侑歌金谷伎，较猎羽林郎。相期在意气，一诰千金黄。不知有朱郭，遑论金与张。日月曾几何，朱颜变老苍。悉数平生友，各在天一方。悔不早努力，老大徒悲伤。
南楼
作者：汪晋徵
朝代：清

庾公兴不浅，宾从满高城。何意南楼上，依然秋月明。清谈追往事，好客见平生。江外风帆远，登临万里情。
冬日学舍病中作
作者：汪曰桢
朝代：清

忍饥甘作纥千雀，腰缠莫羡扬州鹤。冷官破屋风骚骚，颂酒弦诗亦云乐。奈何小极忽见侵，一热一寒相间作。困眠无复纵谈豪，可惜知交尽离索。区区微禄岂救贫，敛版低心不知作。名争利夺纷勃溪，安得天游袪六凿。姑吟苦语遣病魔，或者病魔能退却。君不见古来文章胜良药，檄愈头风诗愈疟。
得上海李梯云书中述吾友南汇张啸山语感而有作
作者：汪曰桢
朝代：清

未习脂韦媚世资，闲官冷署且栖迟。《四愁》平子兼多病，五短文通祇自知。尺素偶然贻友讯，寸长何敢作人师。青云冠盖多如许，齿及衰翁恐未宜。
酬宋樗里次韵
作者：汪曰桢
朝代：清

庞眉屏迹海东濆，翕集声香溢齿芬。有豹深藏方隐雾，与龙追逐愿为云。书仓珍秘灵兰室，诗律精严细柳军。他日幅巾来问字，忘年应许结同群。
僮约
作者：汪期琏
朝代：清
体裁：七言律诗

主人才劣愧萧郎，几事关心尔莫忘。走马休言随太史，垂头须记对欧阳。注瓶涤砚多添水，古鼎薰笼少着香。更莫当春慵早起，偷闲还要为花忙。
挽汤贻汾联
作者：汪本铨
朝代：清
体裁：联

孤忠祖父子；三绝画书诗。
宿杏花村隐者家
作者：汪杏
朝代：清
体裁：七言绝句

古坞经过晚渡津，前村小杜旧行春。疑留鸡黍茅亭上，荷筱家风似丈人。
山海关
作者：汪松
朝代：清

关势横吞海，波光直接天。帆飞孤屿外，城锁乱山颠。俯瞰鱼龙戏，平临日月悬。高楼据形胜，千里控幽燕。
秋夜
作者：汪松
朝代：清

牢落深秋候，匡床坐复眠。一声远归雁，万里欲寒天。隔院砧何急，虚窗月自圆。不堪思往事，欹枕夜如年。
观猎
作者：汪松
朝代：清

鸟道盘盘入碧隈，羊肠河曲水潆洄。蕃王似雁随秋至，塞马如云压地来。万乘旌旗驱虎豹，六军戈戟拥风雷。微臣得睹天王狩，愧乏《长杨》献赋才。
山居暮春
作者：汪林
朝代：清
体裁：五言律诗

野性爱丘壑，结茅临翠微。落花催蝶散，芳草逼春归。流水自今古，白云无是非。升沉看鱼鸟，独自倚柴扉。
种苗
作者：汪林
朝代：清
体裁：古风

种苗东皋下，土沃苗未滋。植根非不坚，毋乃兴作迟。邻人为我言，努力还耘籽。早华虽未能，晚实庶可期。感此倾我心，朝灌复夕治。人事一以尽，天时岂吾欺。
挽沈葆桢联
作者：汪某
朝代：清
体裁：联

武侯遗爱足千秋，廖长沙至为涕洟，恐后人不能复用；慕公直声震一世，陆清献虽遭屈抑，感知己终无怨言。
挽曾国荃联
作者：汪树堂
朝代：清
体裁：联

盛业冠凌烟，能救民，能养民，岳降有灵，手笔直堪回大造；弃才蒙澡雪，真知我，真生我，山颓安仰，心丧奚足答深恩。
耕云峰
作者：汪树琪
朝代：清

谁驱黄犊逐云行，片片芙蓉欲种成。布谷春风吹不到，故叫山乐代催耕。
感事
作者：汪桐
朝代：清

兵祸潢池弄，啾啾鬼伯来。悲风生子夜，劫火到泉台。汝辈奚堪惜，苍生信可哀。谁为司牧者，慷慨济时才。蠢尔当车怒，公然学跳梁。救民原有道，就死亦堪伤。令戒三驱失，罗休四面张。温温天语厚，流涕念先皇。
感事·其一
作者：汪桐
朝代：清

兵祸潢池弄，啾啾鬼伯来。悲风生子夜，劫火到泉台。汝辈奚堪惜，苍生信可哀。谁为司牧者，慷慨济时才。
感事·其二
作者：汪桐
朝代：清

蠢尔当车怒，公然学跳梁。救民原有道，就死亦堪伤。令戒三驱失，罗休四面张。温温天语厚，流涕念先皇。
题桃花扇乐府
作者：汪桐
朝代：清

昆老能歌柳善谭，九州铁错铸何堪。公然一疏清君侧，痛煞宁南与靖南。大厦难凭一木支，汨罗同恨不同时。白头赞礼多情甚，洒向江天酹酒卮。水天闲话付渔樵，一局残棋一曲箫。赢得美人千古泪，年年流恨送南朝。
题桃花扇乐府·其一
作者：汪桐
朝代：清

昆老能歌柳善谭，九州铁错铸何堪。公然一疏清君侧，痛煞宁南与靖南。
题桃花扇乐府·其三
作者：汪桐
朝代：清

水天闲话付渔樵，一局残棋一曲箫。赢得美人千古泪，年年流恨送南朝。
题桃花扇乐府·其二
作者：汪桐
朝代：清

大厦难凭一木支，汨罗同恨不同时。白头赞礼多情甚，洒向江天酹酒卮。
寄春槁
作者：汪棣
朝代：清

风露迎阶欲二更，剪镫独客总关情。西山爽气曾经眼，东国儒生偶识名。中夜忽思笺蝎赋，隔邻偏觉僻驴鸣。枣林桑泊多秋色，输与归程缓辔行。
泊舟江浒
作者：汪棨
朝代：清

沽得新丰酒，来停京口桡。江声寒挟雨，人语晓乘潮。地控南徐险，山连北固遥。扬舲待明发，泼眼又金焦。
光孝寺
作者：汪森
朝代：清

招提郡西北，旧是虞翻苑。祝发来南能，禅林契深眷。兹维风与幡，心动随所转。见道发高言，宗风垂一线。我来趁媛凉，徙倚石栏遍。池荷已萧索，倒影开镜面。东为菩提坛，夭矫虬龙见。遗植传齐梁，修条郁葱茜。霜皮经雨缁，露叶迎风颤。想当结子时，累累若珠串。闲登卧佛楼，梯级绝攀援。为感法门衰，津梁岂应倦。岿然铁浮图，千像孰锻炼。舍利知有无，恒人罕流眄。藏经在一室，贝叶堆千卷。缅怀唐相授，莫睹滩哥砚。日永钟磬闲，深林坠花片。暑气不侵人，临流撤纨扇。尘事苦匆迫，佳游谢谈宴。渐觉暝烟生，徘徊有余恋。
寄屈翁山
作者：汪森
朝代：清

皇舆产万物，维南聚珍奇。螭珠或径寸，出浦光陆离。珊瑚八九尺，铁网笼其枝。象犀与翡翠，玳瑁兼玻璃。由来贡尚方，筐篚不少遗。宝气之所钟，自然萃文词。屈子间世出，抱才实不羁。乃知三闾后，根源浩难窥。八极恣挥■，摩霄翅高垂。苍茫洞庭野，寂默闻咸池。跻岳攀云松，浮湘咏江蓠。自楚投建业，扬帆快风吹。纵览故宫阙，顿兴《黍离》悲。复过淮阴市，吊古抵下邳。心输漂母饭，勇惜博浪椎。英雄事已矣，千载若可追。放荡齐鲁郊，扬鞭路逶迤。直穷岱宗顶，瞰海腾晨曦。曩迹搜层崖，遍读封禅碑。性豪任所往，身轻无一斋。犯雪度雁门，白草连边陲。飞扬逐射猎，箭叫如饿鸱。獐鹿佐柈馔，筝琶列蛾眉。饮酣横槊歌，慷慨惊健儿。孤踪转西北，过秦车载脂。河工仍壮观，襟带思昔时。空寻渭川竹，浪采商颜芝。感彼帝王业，陵墓飒以衰。客久习土俗，荏苒岁月移。欲藏韦布名，转使卿相知。招延到上国，翰墨纷淋漓。天子方右文，荐贤在皋夔。脱身竟不顾，肯被好爵縻。鼓枻东入吴，潇洒开襟期。春风亦媚容，花秾闹黄鹂。一上姑苏台，便辞震泽湄。累月留槜李，结友倾肝脾。宝剑脱相赠，典裘劝金卮。谈锋各雄骜，如车驾騧骊。挥戈动压垒，搴旗辄登陴。同调罢相斗，望尘徒盱睢。倾心廿余载，几易裘与絺。吾党奈索莫，抱华无由摛。最惜庚申间，邓尉梅纷披。闻欲访筚门，匆匆值临歧。欣逢铁桥叟，张丈穆之。下榻曾淹迟。每尝羡学殖，屈指无肩随。奄有汉魏作，摇毫洗浮靡。继获兰溪邮，忽枉璆琳贻。开缄炫众目，词藻何葳蕤。鲍谢许力敌，贾董为气劘。巨壑扬波澜，罔敢测一蠡。迄今栖罗浮，身隐誉益驰。凿泉通丹岩，扩地增新榱。奉母洁修滫瀡，余力视东菑。阖户拥万卷，此乐应忘疲。余从高凉还，重切倚闾思。满衣鸰原泪，家孟兄任高凉，洒向天之涯。浩叹当兹辰，廉吏不可为。读书贵立德，恤民宽以慈。邦人颇怀惠，无由愬彤墀。尚冀一言重，惄焉若调饥。乘间愿握手，舣棹枳树篱。释此风尘色，挹君熊豹姿。雄谈溯上古，窔奥穷轩羲。再聆瑶琴韵，宫商发朱丝。鄙怀蓄已久，儗共吐嵚崎。不尔入山林，恐贻达士嗤。
寄屈翁山
作者：汪森
朝代：清
体裁：古风

皇舆产万物，维南聚珍奇。螭珠或径寸，出浦光陆离。珊瑚八九尺，铁网笼其枝。象犀与翡翠，玳瑁兼玻璃。由来贡尚方，筐篚不少遗。宝气之所钟，自然萃文词。屈子间世出，抱才实不羁。乃知三闾后，根源浩难窥。八极恣挥■，摩霄翅高垂。苍茫洞庭野，寂默闻咸池。跻岳攀云松，浮湘咏江蓠。自楚投建业，扬帆快风吹。纵览故宫阙，顿兴《黍离》悲。复过淮阴市，吊古抵下邳。心输漂母饭，勇惜博浪椎。英雄事已矣，千载若可追。放荡齐鲁郊，扬鞭路逶迤。直穷岱宗顶，瞰海腾晨曦。曩迹搜层崖，遍读封禅碑。性豪任所往，身轻无一斋。犯雪度雁门，白草连边陲。飞扬逐射猎，箭叫如饿鸱。獐鹿佐柈馔，筝琶列蛾眉。饮酣横槊歌，慷慨惊健儿。孤踪转西北，过秦车载脂。河工仍壮观，襟带思昔时。空寻渭川竹，浪采商颜芝。感彼帝王业，陵墓飒以衰。客久习土俗，荏苒岁月移。欲藏韦布名，转使卿相知。招延到上国，翰墨纷淋漓。天子方右文，荐贤在皋夔。脱身竟不顾，肯被好爵縻。鼓枻东入吴，潇洒开襟期。春风亦媚容，花秾闹黄鹂。一上姑苏台，便辞震泽湄。累月留槜李，结友倾肝脾。宝剑脱相赠，典裘劝金卮。谈锋各雄骜，如车驾騧骊。挥戈动压垒，搴旗辄登陴。同调罢相斗，望尘徒盱睢。倾心廿余载，几易裘与絺。吾党奈索莫，抱华无由摛。最惜庚申间，邓尉梅纷披。闻欲访荜门，匆匆值临歧。欣逢铁桥叟，张丈穆之。下榻曾淹迟。每尝羡学殖，屈指无肩随。奄有汉魏作，摇毫洗浮靡。继获兰溪邮，忽枉璆琳贻。开缄炫众目，词藻何葳蕤。鲍谢许力敌，贾董为气劘。巨壑扬波澜，罔敢测一蠡。迄今栖罗浮，身隐誉益驰。凿泉通丹岩，扩地增新榱。奉母洁修滫瀡，余力视东菑。阖户拥万卷，此乐应忘疲。余从高凉还，重切倚闾思。满衣鸰原泪，家孟兄任高凉，洒向天之涯。浩叹当兹辰，廉吏不可为。读书贵立德，恤民宽以慈。邦人颇怀惠，无由愬彤墀。尚冀一言重，惄焉若调饥。乘间愿握手，舣棹枳树篱。释此风尘色，挹君熊豹姿。雄谈溯上古，窔奥穷轩羲。再聆瑶琴韵，宫商发朱丝。鄙怀蓄已久，儗共吐嵚崎。不尔入山林，恐贻达士嗤。
次和过浮溪馆见绿阴之作
作者：汪森
朝代：清

春红别树动成旬，池面圆荷贴水新。自分药栏兼竹穊，一生长作浣花人。斜日疏帘碎影铺，卑枝接叶坐莺雏。醉余客散闲吟久，翠滴蕉衫独据梧。
次和过浮溪馆见绿阴之作·其一
作者：汪森
朝代：清

春红别树动成旬，池面圆荷贴水新。自分药栏兼竹穊，一生长作浣花人。
次和过浮溪馆见绿阴之作·其二
作者：汪森
朝代：清

斜日疏帘碎影铺，卑枝接叶坐莺雏。醉余客散闲吟久，翠滴蕉衫独据梧。
草堂春尽独坐寡营偶检东坡集见百步洪诗喜而次其韵
作者：汪森
朝代：清

嫣红姹紫随逝波，春光一去如飞梭。嗒然隐几亦何事，强将诗酒空消磨。舍傍隙地将一亩，乱石点缀差成坡。别有小池才数武，透泥出水浮新荷。小僮汲绠煎茗熟，沸腾铛内翻千涡。方床梦后起消渴，满啜有同鼠饮河。昨者薰风生薄暑，已寻刀尺裁轻罗。新栽花竹绕窗户，灌溉每思郭橐驼。药栏藓砌多位置，蚁封蚓径殊委蛇。篱边一犬自眠路，梁间双燕犹营窠。物情意态俱可适，兴到觅句能几何。书堂幽悄静如水，不闻邻曲夹呼呵。
观打鱼歌
作者：汪森
朝代：清

漕溪东入大江水，倏忽波涛走千里。蛟龙移窟风雨过，濈濈遂多鲂与鲤。结庐一向临溪津，溪明日映开青蘋。四园集网如墙列，渔家三五为比邻。以我远来累晨夕，为引烹鲜话畴昔。黄头奴子手提网，布网势若千斤掷。网沈波底初无声，举网忽闻泼剌鸣。银刀霜剑纵横出，水族奔骇波涛惊。须臾后网有牵动，收来颇较前时重。竭泽而渔安可常，为命黄头且多纵。网外脱漏仍扬鬐，网中倔强安能施。饔人操刀向砧几，剁葱屑姜鲜羹宜。吁嗟好生天地德，饕餮斯须亦何益！君不闻既饱欢娱萧瑟同，杜老当时为叹息。
访赠龚半千
作者：汪森
朝代：清

幽人门径别，知在冶城西。适我来相访，逢君出杖藜。图书髹几列，花草石阑齐。款语曾无几，峰阴日已低。似子成高隐，无惭处士名。换鹅将乞米，手写代躬耕。迹已稀城市，交还重友生。风尘余未谢，肯许订鸥盟。
访赠龚半千·其一
作者：汪森
朝代：清

幽人门径别，知在冶城西。适我来相访，逢君出杖藜。图书髹几列，花草石阑齐。款语曾无几，峰阴日已低。
访赠龚半千·其二
作者：汪森
朝代：清

似子成高隐，无惭处士名。换鹅将乞米，手写代躬耕。迹已稀城市，交还重友生。风尘余未谢，肯许订鸥盟。
香槎歌
作者：汪森
朝代：清

香槎千岁搜空岩，一枝沈水同湖嵌。奇珍磊砢不易致，海南贾船驰风帆。星槎贯月海波漱，石骨并藉昆刀劖。斫成酒器注酎酣，筵前好当金杯衔。层崖叠嶂堆几案，苍翠郁积高巉巉。周遭向背似飞动，疑有林麓罗松杉。云埋雪冻虎豹睡，黄精可掘劳长镵。中含巨壑浸潭洞，倾银注泻声沨沨。天生巨制供快饮，神工鬼斧真不凡。长虹吸川鲸掣海，一饮数斗何嫌馋。荷筒竹根最琐细，爵斝觥觯都应芟。此杯远至路万里，蛮烟蜑雨留封函。忆当岭表事跋涉，鸰原老泪凝征衫。恍榔树底剖椰实，炎洲紫燕鸣呢喃。镫前回首话畴昔，捧杯玉指谁掺掺。人生行乐畅胸臆，对酒那计忧讥谗。奇材识赏有同嗜，顾我岂独殊酸咸。作歌与尔共倾倒，新诗肯寄双鱼缄。
魏叔子过草堂旋即言别次和原韵
作者：汪森
朝代：清

闻到吴阊久，相期匪浃旬。病扶黄叶路，秋老翠微人。乱后情多感，宵分话更亲。如何剧回棹，怅望出烟津。
一钱行赠林茂之
作者：汪楫
朝代：清
体裁：古风

前朝万历之八载，茂之林叟生闽海。三十名高走京洛，六十国亡遭冻馁。钟山踯躅几春秋，那有酒钱悬杖头。屈指今年八十五，春风重醉扬州醑。读我诗篇忽失声，老泪纵横不成雨。为言昔曾买藜藿，手持一钱人错愕。方嗟旧物不逢时，又遇孙儿索买梨。市上孩童都不顾，老夫心苦傍人嗤。一片青铜何地置，廿载殷勤系左臂。陆离仿佛五铢光，笔划分明万历字。座客传看尽黯然，还将一缕为君穿。且共开颜倾浊酿，不须滴泪忆当年。
一钱行赠林茂之
作者：汪楫
朝代：清

前朝万历之八载，茂之林叟生闽海。三十名高走京洛，六十国亡遭冻馁。钟山踯躅几春秋？那有酒钱悬杖头。屈指今年八十五，春风重醉扬州醑。读我诗篇忽失声，老泪纵横不成雨。为言昔曾买藜藿，手持一钱人错愕。方嗟旧物不逢时，又遇孙儿索买梨。市上孩童都不顾，老夫心苦傍人嗤。一片青铜何地置，廿载殷勤系左臂。陆离仿佛五铢光，笔划分明万历字。座客传看尽黯然，还将一缕为君穿。且共开颜倾浊酿，不须滴泪忆当年。
中山七夕次石来韵
作者：汪楫
朝代：清

他乡七夕今年好，放眼能穷万里天。白露自零官烛外，银河直下海云边。拂竿不见珊瑚树，登俎真成玳瑁筵。闻道弓衣有人织，兴酣写与布头笺。
出五虎门同石来次前使萧给事韵
作者：汪楫
朝代：清

长年捩柁倚高楼，万里潮迎万斛舟。浪打白头都是雪，衣添六月忽如秋。苍茫不觉千山远，混沌真堪一气浮。最爱乘风同快马，漫将喘月笑吴牛。
刘考功公㦷见示夏峰老人书卷属题长歌
作者：汪楫
朝代：清

夏峰老人双眸空，论交只许刘考功。长安只字不肯入，尺素突出开心胸。上言日读数行书，衰老以此酬苍穹。下言刘君世所望，不为韩富非英雄。虚堂披对正六月，满天赤日来清风。老笔生硬转妩媚，直欲处处藏其锋。良马识途恶荆棘，苍鹰愿击愁樊笼。江河日下事日变，世无鲁叟谁弥缝？我闻刘君昔偕隐，携琴荷锸惊老农。尽散家产别亲串，逝将食力深山中。若使至今不一出，人间安用双赤松？待汝他日济时了，把酒问汝将安从？
和田郎中雯移居韵
作者：汪楫
朝代：清
体裁：古风

地轴忽脱摇天车，天街十家颓九家。黑云扑地路人窜，彷佛猎火惊麇麚。布帷毳帐争露宿，纵横席舍誇官衙。田郎骨鲠拟壁立，老屋亦逐西风斜。卓锥容膝那易得，相寻绝类优昙花。朝来赁庑遘精室，笑声哑哑骄啼鸦。小奚负书隶负瓮，鼓勇不待相鞭挝。便可布席召白堕，不烦调瑟呼灵娲。
山阳学署联
作者：汪楫
朝代：清
体裁：联

昌黎起八代之衰，想当年苜蓿斋中，不过寻常博士；文正以天下为任，问今日齑盐队里，可有此等秀才。
怀曾庭闻
作者：汪楫
朝代：清

有客吴江来，传君忽为僧。不信温泉中，一朝结为冰。十年骑蹇马，一气何绕腾！马蹄踏白骨，月照光崚赠。上书虽不报，谁谓君无能。激昂遂出世，夫岂忧缴矰？呜呼壮士肝，永夜为摧崩。
揭子宣过访
作者：汪楫
朝代：清

奇人曰揭暄，健翮耻飞翻。斫地把三尺，写天能万言。好风吹草屩，细雨到柴门。高论知何极，相倾只酒尊。
新安道中二十韵
作者：汪楫
朝代：清

已逐黄尘老，初为故国行。计程随逆旅，问俗愧诸生。顿顿舂新谷，村村护旧茔。建旗看屋峻，鉴发得溪清。险莫惊新岭，行当慎考坑。人烟愁处绝，衰草望中平。晓日迎过渡，轻风送出城。天心藏暮雨，冬气发初晴。径转逢樵唱，山幽忆鸟鸣。忽惊苍树断，知有白云横。稻草盘空挂，松毛近火擎。林深霜作色，溪响碓无声。阡陌随山曲，陂塘待雨盈。劳人下担急，健妇把锄轻。野宿惟防虎，山城竟卖鲭。西江时转粟，南国久停钲。昨者闻传诏，三方尽撤兵。云帆朝不至，蔀屋夜常惊。几见东家饱，先愁小市争。曝芹谁许献，桑梓最含情。
欢喜亭同玉明上人观云海
作者：汪楫
朝代：清

山与云俱没，凭高安所望？人初入混沌，天不改青苍。抚掌通樵路，飞棉变客装。松风响何处，涧水下鄱阳。
渐江墓
作者：汪楫
朝代：清

画师墓上百株梅，尽是当年密友栽。山径风高吹半折，花时更得几人来。
田间
作者：汪楫
朝代：清
体裁：七言绝句

小妇扶犁大妇耕，陇头一树有啼莺。儿童不解春何在，只向游人多处行。
西山纪游六百字呈同游施愚山少参高阮怀同学
作者：汪楫
朝代：清

西山蟠西江，厥惟神仙宅。窈冥三百里，往往困游屐。使君发高兴，逝将饱经历。披悃告大吏，休沐许三夕。仓皇裹糗糒，折柬到逋客。维时丁未秋，正近重阳节。天气忽暄暖，披裘杂絺绤。同调得三人，无虑喧与寂。侧闻兵燹余，梵刹尚逾百。前期杳难穷，惜阴慎所适。香城山最险，翠岩名尤赫。两地骋夙怀，循涂更探索。稍行犹康庄，渐远得局蹐。游丝常罥面，瘦藤能迸石。绝巘恣盘纡，缅怀巨灵擘。逢树竞折枝，危径实轻策。路回失乡导，草偃寻人迹。瞬息苦少暇，大水遽塴湱。波涛满空山，平慎生恍惚。碓屋结构牢，造化及琐屑。忽忆穷檐人，赁舂形役役。辛苦谋一饱，觏此得无戚。茅茨时复近，牵确转逾窄。日落山花殷，犹余数峰赤。逶迤入灵境，殿阁晃金碧。衲子被长发，原委能具说。伊昔典午间，云公此卓锡。寇至惊蒸黎，焚香化雉堞。至今山中人，大半是所活。又云前山隅，旧是猛虎穴。道士张逍遥，以杖逐此物。其人已羽化，其庐尚突兀。晨起寻遗踪，排云踏山脊。巨崖落寒风，飒飒荡精魄。石笋垂丹梯，古洞立积铁。冬气周四时，灵曜不得烈。拂壁瞻画像，低徊难遽别。暮经洪崖井，巉岩正飞雪。只疑奔湍间，仙驭同出没。溯流寻高源，嵯岈生荡激。一石尤倔强，临水自挺拔。虚声遍岩谷，此辈耻同列。阐幽赖使君，锡名补其阙。恨无磨崖力，排空立高碣。钟鸣翠岩寺，倚杖尽蹩？。朅来丁西霞，岭上传丹诀。仆夫急长生，贾勇待明发。未见颜色好，已忘筋力劣。跂足尽重茧，飙举争健鹘。山果不知名，披荆竞相掇。陟险凡几盘，所遘殊朴讷。危坐无多言，亦足涤烦热。偃蹇下山径，乱云相抵突。霏霏出烟雾，未雨道先滑。苍茫翠微里，何从辨虹霓。嗟余误尘网，毵毵见白发。丈夫不得志，此身等蠓蠛。神仙吾所慕，忧来不可辍。山水且徜佯，胜游顿提挈。载笔陈此诗，聊以志岁月。
西山纪游六百字呈同游施愚山少参高阮怀同学
作者：汪楫
朝代：清
体裁：古风

西山蟠西江，厥惟神仙宅。窈冥三百里，往往困游屐。使君发高兴，逝将饱经历。披悃告大吏，休沐许三夕。仓皇裹糗糒，折柬到逋客。维时丁未秋，正近重阳节。天气忽暄暖，披裘杂絺绤。同调得三人，无虑喧与寂。侧闻兵燹余，梵刹尚逾百。前期杳难穷，惜阴慎所适。香城山最险，翠岩名尤赫。两地骋夙怀，循涂更探索。稍行犹康庄，渐远得局蹐。游丝常罥面，瘦藤能迸石。绝巘恣盘纡，缅怀巨灵擘。逢树竞折枝，危径实轻策。路回失乡导，草偃寻人迹。瞬息苦少暇，大水遽塴湱。波涛满空山，平慎生恍惚。碓屋结构牢，造化及琐屑。忽忆穷檐人，赁舂形役役。辛苦谋一饱，觏此得无戚。茅茨时复近，牵确转逾窄。日落山花殷，犹余数峰赤。逶迤入灵境，殿阁晃金碧。衲子被长发，原委能具说。伊昔典午间，云公此卓锡。寇至惊蒸黎，焚香化雉堞。至今山中人，大半是所活。又云前山隅，旧是猛虎穴。道士张逍遥，以杖逐此物。其人已羽化，其庐尚突兀。晨起寻遗踪，排云踏山脊。巨崖落寒风，飒飒荡精魄。石笋垂丹梯，古洞立积铁。冬气周四时，灵曜不得烈。拂壁瞻画像，低徊难遽别。暮经洪崖井，巉岩正飞雪。只疑奔湍间，仙驭同出没。溯流寻高源，嵯岈生荡激。一石尤倔强，临水自挺拔。虚声遍岩谷，此辈耻同列。阐幽赖使君，锡名补其阙。恨无磨崖力，排空立高碣。钟鸣翠岩寺，倚杖尽蹩�。朅来丁西霞，岭上传丹诀。仆夫急长生，贾勇待明发。未见颜色好，已忘筋力劣。跂足尽重茧，飙举争健鹘。山果不知名，披荆竞相掇。陟险凡几盘，所遘殊朴讷。危坐无多言，亦足涤烦热。偃蹇下山径，乱云相抵突。霏霏出烟雾，未雨道先滑。苍茫翠微里，何从辨虹霓。嗟余误尘网，毵毵见白发。丈夫不得志，此身等蠓蠛。神仙吾所慕，忧来不可辍。山水且徜佯，胜游顿提挈。载笔陈此诗，聊以志岁月。
赠别吴舫翁
作者：汪楫
朝代：清

汪生三载螺川客，临去才知吴舫翁。风雨齐生双腕下，炊烟独绝万山中。如君自不依刘表，今日何从得孔融。顾我捋须还大笑，云龙此际又西东。
赠别澹公
作者：汪楫
朝代：清

出世翻多事，生平竟若何？批鳞真给谏，托钵是头陀。老骥当风立，冥鸿踏雪过。总无虚岁月，何用补蹉跎。
赠别萧尺木
作者：汪楫
朝代：清

七十远为客，风流殊未衰。自将萧氏韵，高唱杜陵诗。世已轻词伯，人犹重画师。黄金买毫素，仿佛太平时。扬州难结夏，六月上江船。烈日蒲帆外，清风野渡边。波平思学钓，税急悔求田。只惹妻孥怪，看囊无一钱。
赠别萧尺木·其一
作者：汪楫
朝代：清

七十远为客，风流殊未衰。自将萧氏韵，高唱杜陵诗。世已轻词伯，人犹重画师。黄金买毫素，仿佛太平时。
赠别萧尺木·其二
作者：汪楫
朝代：清

扬州难结夏，六月上江船。烈日蒲帆外，清风野渡边。波平思学钓，税急悔求田。只惹妻孥怪，看囊无一钱。
送张振九之永嘉司马任
作者：汪楫
朝代：清

雁荡山头瀑绝奇，药公常为我言之。半天岂止五千仞，空谷无非风雨时。司马能书擘窠字，停骖应勒纪游诗。永嘉烽火于今少，王谢风流万古师。
送陈元水归丰城有怀房兴公明府
作者：汪楫
朝代：清

此老岿然在，长眉掩泪痕。一生家屡破，万死舌犹存。已忘他乡苦，应知吾道尊。临邛有贤主，日日款柴门。
铁尚书歌
作者：汪楫
朝代：清

铁尚书，铁不如。东昌城门朝大开，齐呼万岁声如雷。燕王跃马及门限，霹雳飞空下悬板。不断王头断马头，鼠窜猱惊箭满眼。王怒发炮城摧崩，健儿争把蝥弧登。炼石丸泥难作计，一纸公然出埤堄。万夫辟易不敢前，大书太祖高皇帝。黑夜斫营日坚守，能使英雄还北走。呜呼神器天所与，一木只手能龃龉？铮铮谁比铁尚书，呜呼尚书铁不如！
长史郑弘良以王命请余画像留国中口占答之
作者：汪楫
朝代：清

岂是中朝第一流，偶持龙节拂麟洲。大名那得齐诸葛，遗像何劳比益州。稍喜文章堪报国，谁凭骨相取封侯。灵台一片真难状，多谢传神顾虎头。
题五子樽酒论文图
作者：汪楫
朝代：清

汪子无才负傲骨，寻常出门少亲昵。僻壤相逢吴野人，风尘意气胶投漆。野人之友亦落落，论诗共许孙与郝。几处歌声向一镫，吴陵新安与焦获。焦获自昔多名家，孙郎动向人前夸。眼中难见李叔则，户外忽来王幼华。王生结交殊不苟，屈指素心惟五友。预愁他日走长安，不似于今时聚首。西湖戴苍能写真，游子不顾囊中贫。却将渭北江东意，图成樽酒共论文。更有黄山江天际，画水画石多生气。援笔添写两株松，百尺寒冈接苍翠。装来卷轴喜同看，皓首孙郎酒不乾。郝子撚须时欲笑，吴生抱膝动长叹。汪子把卷苦抑郁，王生惜别何辛酸，王生王生劝尔且尽樽前欢，明日徒从纸上观。
题画
作者：汪楫
朝代：清

十月山寒木叶稀，霜华未散古苔肥。药房深闭客何处，卧听空江老雁飞。
香炉峰
作者：汪楫
朝代：清

奇峰真拔地，一镂正当门。天近无栖鸟，藤枯有挂猿。白云浮暮霭，紫气隐朝暾。铁屋何年构，风雷万古存。
马耕田歌
作者：汪楫
朝代：清

中山山多稻田寡，耕不见牛时见马。曳犁负轭当町畦，编草络头泥没髁。喷沫徒怜气凋丧，局蹐安知材尽下。王良伯乐无时无，不待悲鸣泪先洒。侧闻洪武开国时，曾来此地求騧骊。连樯累舶动千匹，购买不惜倾高赀。陟险冲波有底急，每翻旧史常怀疑。维时布衣起江左，涣号止及东南陲。壮士健儿恣腾踔，步卒敢向中原窥。圉人太仆但充位，登床厌谷皆虚词。谁欤忽建凿空计，外厩祗藉长风吹。飘飖远致列云锦，骑出奚啻熊与罴。永辞绝域骋皇路，寸长一技皆得施。不走沙场絷畎亩，吁嗟尔马生何迟。今制三年两入贡，使者执鞭大夫控。天子垂裳顾曰嘻，此物何烦跨海送。异域从教宝骕骦，天家绝不求麟凤。终老丘园何足惜，竟辱泥涂亦堪痛。吁嗟尔马无自伤，不逢汤武逢虞唐。纵有龙媒四十万，中山只作华山阳。
黯淡滩
作者：汪楫
朝代：清

滩急不闻呼，千军转辘轳。神工较分寸，鬼伯待须臾。曲折凭孤棹，安危仗一夫。会看浮万斛，大海射天吴。
挽左宗棠联
作者：汪槩
朝代：清
体裁：联

躬率长沙子弟，转战中原，戡越定秦，绛灌固舆台耳，犹复宣威绝域，志靖边尘，到今瓯脱风清，百二拱神京，提挈河山还圣主；帝思元老谟猷，徼书内召，和羹作醴，伊吕其伯仲乎，何期誓扫匈奴，星沉闽峤，想见宸襟雪涕，九重垂宠饰，眷怀彝鼎悼宗臣。
感遇
作者：汪正名
朝代：清
体裁：五言律诗

江南春未半，已有子规啼。独树花先落，高楼月易低。吟成青玉案，游倦白铜鞮。故国正戎马，苍茫望欲迷。
游飞来寺
作者：汪永锡
朝代：清

禅宫何事此飞来，造物钟灵亦壮哉。水势总趋沧海下，山门长对翠屏开。二禺孰辨游仙路，初祖还留说法台。不觉登临动乡思，冷泉亭畔旧徘徊。
清心亭观淮
作者：汪汇
朝代：清
体裁：七言律诗

筇扶直上倚朱栏，文境天开愈可观。千里沧波云外涌，万家烟火镜中看。独留古塔冲寒浪，移得丹霞染碧峦。最爱征帆归去稳，乘槎如在斗牛端。
小仓山房题句
作者：汪汝弼
朝代：清
体裁：联

旷代谁标才子号；闻名都当古人看。
六桥补桃柳歌
作者：汪汝谦
朝代：清
体裁：古风

西湖名胜天下奇，湖上六桥横参差。老夫游此忘岁月，依稀却忆少年时。梅放孤山春烂漫，红娇绿嫩东皇迷。长夏芙蕖还泛泛，桂香菊绽秋偏宜。冬残松竹自荟蔚，四时欣赏类可追。宝马香车并杂遝，画船箫鼓扬清漪。挟弹翩翩游侠子，穿林掩映神仙姿。太平气象被草木，诗坛酒社征雍熙。未几繁华忽凋落，桥边好景潜改移。柔条翠干任樵采，行人瞻顾空嗟咨。风流坠地待贤者，惭予双手功难施。长史只今事儒术，范老苏公良在兹。竞分冰橐谋补缀，区区老病安得辞。栽以桃花间垂柳，拖云带月重纷披。良辰佳兴人所共，虽云好事心无私。试看不朽自千载，湖光一片长相思。
阳明洞亭联
作者：汪汝銮
朝代：清
体裁：联

四壁云山，人在冰壶中酌酒；一窗风月，客从图画里看诗。
挽周渔璜詹事用少陵《八哀诗》之江夏李公邕韵
作者：汪沄
朝代：清
体裁：古风

大雅馀几人，年来递沦替。泾阳泪未干，君又地下继。夙昔服君文，万卷有根柢。英年出险语，落笔成佳制。皇坟开穾奥，干将避精锐。上穿溟涬中，直造幽遐际。光焰生万丈，蔚秀产荒裔。清流出醴泉，造化非一例。刻苦识性成，聪明秉天惠。宝锷遽埋光，积恨填精卫。石火不可留，招魂渺无计。善者享大年，古语殊难泥。菁英馀唾咳，流露布人世。蜂影花成房，兽文锦作罽。青灯几案上，融液几经岁。曩者述嗣艰，池上美谁济？几卷身后书，恐难免残秽。鹤鸣和断音，独听在阴唳。对月辄停吟，当杯潜掩袂。官贫复善病，不得罗媵嬖。芝兰吉梦杳，似有邓攸势。软语强宽排，愁颜少开霁。何期悬崖落，一线竟无缀。旅魂湘曲迷，万里凄风厉。啼血染林梢，千山悲蜀帝。空庭一棺寄，轜鞅何时税。堂上弃老亲，忍令哭拥彗。清癯神素王，二竖遂致毙。玉堂香案前，岂亦有深哜。惟余兄及弟，两托同年契。深情齐棣鄂，忘形接阶砌。酸咸嗜以谐，廿载嗟易逝。每把歌初成，沉雄复清丽。奄忽成千古，人命本危脆。未了一事在，重泉目难闭。风雨发繐车，日沉碧天翳。愁惨九疑云，零落丛山桂。漆灯黯无光，关河远迢递。平生尹班交，望绝孤坟瘗。伭穹渺难问，降祸疑过厉。修文骖鹤归，天际罔凝滞。忠雅圣明结，藻鉴垂燕蓟。卷留天地间，千秋炯无蔽。
遣兴
作者：汪沄
朝代：清
体裁：古风

梅花凌朔雪，葵蕊迎朝曦。从违必本性，去就各有宜。由余开西秦，管仲霸东齐。虚名垂竹素，零落同蜉蚍。我欲策高足，但恐多路歧。眇彼流珠光，煇煇能几时。
读南渡野史作
作者：汪沅
朝代：清

过江名士竞从龙，佐命先邀五等封。阃外新开都护府，师中群噪大司农。文章江令娴歌谱，游宴长星劝酒钟。忽讶双眉愁不展，佳伶稀选未央供。龙盘虎踞石头城，跋扈亲挥汉水兵。相国临戎防北伐，将军卷甲急南征。华林但问虾蟆语，莫岭惟闻蟋蟀声。《燕子》《春灯》韬略在，不须司马更连营。
读南渡野史作·其一
作者：汪沅
朝代：清

过江名士竞从龙，佐命先邀五等封。阃外新开都护府，师中群噪大司农。文章江令娴歌谱，游宴长星劝酒钟。忽讶双眉愁不展，佳伶稀选未央供。
读南渡野史作·其二
作者：汪沅
朝代：清

龙盘虎踞石头城，跋扈亲挥汉水兵。相国临戎防北伐，将军卷甲急南征。华林但问虾蟆语，莫岭惟闻蟋蟀声。《燕子》《春灯》韬略在，不须司马更连营。
谢皋羽西台
作者：汪沅
朝代：清

何事西台上，空山恸哭声。风云皆变色，天地竟无情。竹石敲新裂，江流恨不平。客星祠咫尺，万古共澄清。
七烈行
作者：汪沆
朝代：清

平则门开逆闯入，朝士纷纷争拜贼。查家烈妇周夫人，慷慨堂前大义申。昔闻乐羊妻，盗劫不从甘作臡。又闻高悯女，寇求为婢誓勿许。彼非须眉尽如此，我曹今当共一死。娣妇闻姒言，请从地下长周旋。小姑闻嫂言，含笑不辞赴九泉。诸女闻母言，齐声抗志金石坚。就中有妾长跪请，莫因葑菲轻弃屏，有母虽孱同毕命。周夫人，查烈妇，闻众言，笑拍手。各各入帷房，密密缝衣裳。光明一匹帛，齐挂文杏梁。朝来蛾子排闼过，烈气如生不敢剉。贞魂如伴魏娥游，劲节还同费氏播。七人绝，二人苏。迹虽异，心不殊。呜呼七烈之墓草已宿，七烈之名光岳渎。
书曝书亭集后
作者：汪沆
朝代：清

老去无心典石渠，扁舟归钓小长芦。排签目笑搬姜鼠，释褐人怜上竹鱼。旷世才华追屈宋，百年踪迹半江湖。如何史笔高三馆，空负兰台七上书。
忠天庙画壁歌陆筱饮孝廉索题
作者：汪沆
朝代：清

我生未谒忠天庙，陆子示我画壁诗。画笔峥嵘出乃祖，清芬述德播诵之。前有作歌钝丁老，和者长篇墨沈随。穷形极态恣刻画，读诗如见画壁奇。中祀社神越公像，庙创何代传异词。溯昔阿？大业末，群雄扰攘干戈驰。我祖一剑起黟县，六州保障无疮痍。窦融抒忠洵不忝，钱俶效顺嫌犹迟。日月出矣爝火熄，功在社稷铭鼎彝。能捍大灾与大患，祭法协礼佥曰宜。急当买棹北郭去，撷蘩采藻陈清醨。惟闻榜额半漫漶，陈丹暗粉壁亦欹。画壁有孙善表襮，庙貌如故畴匡持。揭虔妥灵后嗣责，卷还诗卷歌忸怩。
忠天庙画壁歌陆筱饮孝廉索题
作者：汪沆
朝代：清
体裁：古风

我生未谒忠天庙，陆子示我画壁诗。画笔峥嵘出乃祖，清芬述德播诵之。前有作歌钝丁老，和者长篇墨沈随。穷形极态恣刻画，读诗如见画壁奇。中祀社神越公像，庙创何代传异词。溯昔阿�大业末，群雄扰攘干戈驰。我祖一剑起黟县，六州保障无疮痍。窦融抒忠洵不忝，钱俶效顺嫌犹迟。日月出矣爝火熄，功在社稷铭鼎彝。能捍大灾与大患，祭法协礼佥曰宜。急当买棹北郭去，撷蘩采藻陈清醨。惟闻榜额半漫漶，陈丹暗粉壁亦欹。画壁有孙善表襮，庙貌如故畴匡持。揭虔妥灵后嗣责，卷还诗卷歌忸怩。
忠天庙画壁歌陆筱饮孝廉索题
作者：汪沆
朝代：清

我生未谒忠天庙，陆子示我画壁诗。画笔峥嵘出乃祖，清芬述德播诵之。前有作歌钝丁老，和者长篇墨沈随。穷形极态恣刻画，读诗如见画壁奇。中祀社神越公像，庙创何代传异词。溯昔阿𡡉大业末，群雄扰攘干戈驰。我祖一剑起黟县，六州保障无疮痍。窦融抒忠洵不忝，钱俶效顺嫌犹迟。日月出矣爝火熄，功在社稷铭鼎彝。能捍大灾与大患，祭法协礼佥曰宜。急当买棹北郭去，撷蘩采藻陈清醨。惟闻榜额半漫漶，陈丹暗粉壁亦欹。画壁有孙善表襮，庙貌如故畴匡持。揭虔妥灵后嗣责，卷还诗卷歌忸怩。
莲坡以文彭摹印一方见赠作歌谢之
作者：汪沆
朝代：清

致身自笑无文章，累累之印输提将。执箠又未笞戎羌，何能斗大腰悬黄。诵周说孔称陶唐，字学聊尔穷偏傍。蝌斗篆籀堕渺茫，摹印独存漆室光。神奇工巧谁擅场，阳冰倡论语实臧。姜夔吾衍互颉顽，有明制作虱缀裳。停云馆主师子王，南都掌教声价翔。诸生讲究大雅堂，余事独爱翻三仓。下笔切玉如截肪，何主臣外尽敛铓。历年至今三百强，片石不啻千明珰。故人持赠出缥囊，瘦蛟蟠屈纷低昂。陋彼剑拔同弩张，佩刀只合归王祥。奇石应付米老藏，我手十指直且僵。眯书懵画惭面墙。投闲置散为石伤，欲留不可意徬徨。半生瓠落须眉苍，诗书滋味久益长。感君勖我意独良，石交之谊何时忘。呜呼！石交之谊何时忘。
读书示查生善长
作者：汪沆
朝代：清

屠龙技，非不稀，时无所用让履狶。作俑子，人共嗔，时有所用贵斫轮。人生择术何用巧，一艺成名众亦宝。青青江上枫，郁郁岭上桐。三年成拱把，枝叶何龙葱。昂霄耸壑讵不速，质脆皮柔易倾衄。何似园中树白檀，坚韧却中车心轴。朝鉥胃，暮镌脾。人各有分苦不知，惭凫企鹤徒尔为。君不见，鹰日击，无全翮；牛日犁，无全蹄。
读书示查生善长·其二
作者：汪沆
朝代：清

青青江上枫，郁郁岭上桐。三年成拱把，枝叶何龙葱。昂霄耸壑讵不速，质脆皮柔易倾衄。何似园中树白檀，坚韧却中车心轴。
过王学颜新居登七层楼
作者：汪沆
朝代：清

别君三载音尘断，每到思君愁浩涆。买船闽海一归来，花事阑珊春过半。征衫脱却访君家，闻道移家大井畔。巷交阛阓沸蜩螗，更憎街泥没两骭。讵知有道居自殊，才得入门喧寂判。因山为屋结构牢，高者跨岩低傍厂。开轩排闼引我梯，每上一层眼界换。鼓勇直跻七层颠，俨似浮屠卓云汉。元龙百尺空自豪，宏景三层何足算。江形左抱湖右环，舄下风帆凫雁乱。遥山重叠不知名，一一送青来几案。城中有此奇绝境，使我烦纡一朝泮。乾鱼脱粟且午餐，爱君真率从君膳。家酿如泉续续添，蝉联贪话忘晡旰。半酣俯瞰十万家，喜屡丰年无绝爨。飘飘我欲御风行，咫尺蓬莱到隔岸。
题曹六圃选宋百家诗存后
作者：汪沆
朝代：清

我披天水史，开宝逮德祐。文章流别殊。各自辟藩囿。西昆沿五季，遗俗尚？狃。谁复正始音，鲁公冠厥首。能事王黄州，训词亦深厚。继之梅欧阳，灿耀光列宿。髯苏一代豪，落笔钜鲸扣。门下四君子，笙簧迭赓奏。同时濂洛贤，风雅振先后。虽非春葩荣，至味在醇酎。纷纷递述作，南渡格变又。渭南富天才，崇台九成构。杨监与萧尤，下视匹蓬霤。石湖颇排奡，简斋剧孤秀。终逊子朱子，芳润六艺漱。汐社多环词，噍杀出泉窦。独爱晞发人，《九歌》可驰骤。其余盛藻翰，偻指牛毛富。惜哉五百年，散佚随飘飂。遂令汲古者，荒荒堕烟雺。曹君擅石仓，积书屋连袤。《文鉴》补吕氏，《诗钞》广吴叟。忆昨上元日，晴雪滴残溜。肩舆过草堂，丛编出怀袖。群言汇百家，目眵浩难究。如入万花谷，遥天列锦绣。又如对古尊，云雷错鸡蜼。贱子嗜好殊，读罢一言祝。变体双井翁，造语独矫揉。江西诗派图，几辈尚墨守。九僧格律粗，四灵篇幅瘦。江湖诸小集，殽核分饤饾。岂无绝尘句，驽骏不同厩。兼收与并登，要使无杂糅。十手急传钞，百卷付刻镂。鉴别君自精，狂言当我宥。
题曹六圃选宋百家诗存后
作者：汪沆
朝代：清
体裁：古风

我披天水史，开宝逮德祐。文章流别殊。各自辟藩囿。西昆沿五季，遗俗尚�狃。谁复正始音，鲁公冠厥首。能事王黄州，训词亦深厚。继之梅欧阳，灿耀光列宿。髯苏一代豪，落笔钜鲸扣。门下四君子，笙簧迭赓奏。同时濂洛贤，风雅振先后。虽非春葩荣，至味在醇酎。纷纷递述作，南渡格变又。渭南富天才，崇台九成构。杨监与萧尤，下视匹蓬霤。石湖颇排奡，简斋剧孤秀。终逊子朱子，芳润六艺漱。汐社多环词，噍杀出泉窦。独爱晞发人，《九歌》可驰骤。其余盛藻翰，偻指牛毛富。惜哉五百年，散佚随飘飂。遂令汲古者，荒荒堕烟雺。曹君擅石仓，积书屋连袤。《文鉴》补吕氏，《诗钞》广吴叟。忆昨上元日，晴雪滴残溜。肩舆过草堂，丛编出怀袖。群言汇百家，目眵浩难究。如入万花谷，遥天列锦绣。又如对古尊，云雷错鸡蜼。贱子嗜好殊，读罢一言祝。变体双井翁，造语独矫揉。江西诗派图，几辈尚墨守。九僧格律粗，四灵篇幅瘦。江湖诸小集，殽核分饤饾。岂无绝尘句，驽骏不同厩。兼收与并登，要使无杂糅。十手急传钞，百卷付刻镂。鉴别君自精，狂言当我宥。
题曹六圃选宋百家诗存后
作者：汪沆
朝代：清

我披天水史，开宝逮德祐。文章流别殊。各自辟藩囿。西昆沿五季，遗俗尚𢗗狃。谁复正始音，鲁公冠厥首。能事王黄州，训词亦深厚。继之梅欧阳，灿耀光列宿。髯苏一代豪，落笔钜鲸扣。门下四君子，笙簧迭赓奏。同时濂洛贤，风雅振先后。虽非春葩荣，至味在醇酎。纷纷递述作，南渡格变又。渭南富天才，崇台九成构。杨监与萧尤，下视匹蓬霤。石湖颇排奡，简斋剧孤秀。终逊子朱子，芳润六艺漱。汐社多环词，噍杀出泉窦。独爱晞发人，《九歌》可驰骤。其余盛藻翰，偻指牛毛富。惜哉五百年，散佚随飘飂。遂令汲古者，荒荒堕烟雺。曹君擅石仓，积书屋连袤。《文鉴》补吕氏，《诗钞》广吴叟。忆昨上元日，晴雪滴残溜。肩舆过草堂，丛编出怀袖。群言汇百家，目眵浩难究。如入万花谷，遥天列锦绣。又如对古尊，云雷错鸡蜼。贱子嗜好殊，读罢一言祝。变体双井翁，造语独矫揉。江西诗派图，几辈尚墨守。九僧格律粗，四灵篇幅瘦。江湖诸小集，殽核分饤饾。岂无绝尘句，驽骏不同厩。兼收与并登，要使无杂糅。十手急传钞，百卷付刻镂。鉴别君自精，狂言当我宥。
饮绣谷亭题一百八件酒瓷录后同樊榭先生龙泓赵勿药作
作者：汪沆
朝代：清

玉兰花下同呼酒，爱此名瓷小户加。饮到清明刚百六，双卮留伴殿春花。
夏日诸同人小集晚过龙泉寺南风氏园看古松限韵同赋
作者：汪泰来
朝代：清
体裁：古风

高宴不卜夜，旨酒设亭午。清言涤暑氛，况复对香祖。昔从四方士，觞咏集幕府。自公既归朝，诸生亦鳞聚。旧德冠清班，眷注今房杜。奎章展签轴，仙藻袭绣黼。琳琅上方制，乃得再披睹。岁月溯旧游，名迹穷三辅。座上抵掌谈，有若按图谱。指点到城南，风氏园松古。渔洋品题后，嘉名甲诸圃。斜日晚凉生，请随公步武。经行憩寺寮，野色对村坞。地僻苔无痕，疏篱插榛莽。槎枒形状奇，知自何年树。虬蟠故作势，螭卧低可抚。苍翠欲湿衣，横柯仰还俯。曾闻慈仁松，参天撼风雨。我来已彫落，涛声寂廊庑。此中老干在，灵光犹峙鲁。西邻谁氏槐，稠叶结绿宇。敲门如看竹，去来那问主。幽寻公不倦，引胜客鼓舞。斯游倘流传，习池未足数。
宴集诗
作者：汪泰来
朝代：清
体裁：古风

岁月新旧催，修蛇望壑赴。此岁一日剩，客里三年度。尚书晚肆筵，守岁修典故。炉狮蹲燄红，雪茧沉烟炷。八簋既罗列，食前方物具。酒清粳稻香，对之触南顾。吴田失西成，此乐未易遇。人事改畴昔，曷以娱岁暮。思公不可忘，有如夺乳哺。吾侪尚饱德，毋乃异寒煦。风流数前辈，琅玕生咳吐。明烛照丹颜，神仙主瑶圃。竟席意不罢，矍铄天所赋。欢宴永今夕，花期复遥溯。胜事当追随，步屧春风路。
次韵《七月十五夜过慈仁寺成周卜寓斋看月》
作者：汪泰来
朝代：清
体裁：五言律诗

秋月初圆夜，僧寮晚霁时。清光销薄雾，凉露缀疏枝。庾令南楼兴，苏公水调辞。胜情忘漏永，觥影照参差。
过盘谷拙道人以豆苗菜见寄用宋山言韵
作者：汪泰来
朝代：清
体裁：五言律诗

山蔬肥谷雨，野豆摘春苗。莲社尝来旧，盘山寄处遥。土香浑未改，酒渴已全消。无那僧归急，诗成写隔宵。
陪竹垞先生集匠门书屋明日先生之无锡
作者：汪泰来
朝代：清
体裁：七言律诗

曲江池馆石栏斜，列坐流觞次水涯。胜集补修三月禊，春风正放一林花。榻因问字迟杨子，船亦藏书载米家。去泛梁溪知有意，运泉来斗雨前茶。
挽陈其美联
作者：汪洋
朝代：清
体裁：联

死不忘雠仇，即勾奸雄于次月；生原多功德，从享俎豆在千秋。
秋霖
作者：汪洋
朝代：清
体裁：古风

君不见千村白水沟塍合，阴雨兼旬云百匝。禾沉水底不得收，腐烂只堪饱鹅鸭。书生空有恤民心，无路排云叫阊阖。
阎陈二公祠
作者：汪洋
朝代：清
体裁：七言律诗

奉职同时尉海滨，微官誓死各捐身。原知苦战违天意，甘守危城识大伦。南国比肩双烈士，雎阳合节两忠臣。百年论定还祠庙，愧尔军前纳款人。
吴江舟夜
作者：汪洋度
朝代：清

水驿迢遥望不分，愁心落叶共纷纷。扁舟一夜摇江月，入梦吴歌断续闻。
臂痛
作者：汪洋度
朝代：清

那能扛笔气如虹，自笑千钧一握中。乍可偏枯犹半士，谁堪全折到三公。斜鶱却似垂翎鹤，孑立还疑欲瘁桐。天意佚吾吾正懒，纸窗晏卧罢书空。
七里濑
作者：汪洪度
朝代：清

日照丹霞西，雨来青嶂东。船头气澄碧，船尾阴溟蒙。峰交路疑尽，溪回趣无穷。渚清水禽悦，径碧岩花秾。束发志沈冥，思蹑客星踪。曩游已十载，老大仍飘蓬。山顶石乳滴，服食使颜红。丹梯不可上，神仙杳难逢。何日谢尘缘，烟波从钓翁。
怀黄扶孟
作者：汪洪度
朝代：清

从来经易水，谁不念荆轲。有客自驱马，秋风正流河。回头山色远，直北角声多。日暮思乡井，踟蹰发浩歌。
次街口
作者：汪洪度
朝代：清

万山落飞瀑，竞向清溪会。潆洄穿松杉，葱茜纷映带。积石竦剑芒，百里无静濑。篙师惯歌啸，险绝了不碍。攒霄排岩峦，幽异此中最。转惜险巇中，苍黄出烟霭。渔火半明灭，海月上山背。家乡送别人，已隔青峰外。
纪岁珠
作者：汪洪度
朝代：清

鸳鸯鸂鶒凫雁鹄，柔荑惯绣双双逐，几度抛针背人哭。一岁眼泪成一珠，莫爱珠多眼易枯。小时绣得合欢被，线断重缘结未解。珠累累，天涯归未归？
翁履冰
作者：汪洪度
朝代：清

东家粟红，西家粲白。借贷空归，羞见河伯。河伯羞尚可，一家待我举烟火。河水生骨胶渡船，携孙伛偻行难前，谁知河心冰不坚。狐狸隔岸看堕水，枯桑槭槭酸风起，绥绥欲渡愁其尾。狐愁濡尾，翁与孙尚能履耶？
芦中老人
作者：汪洪度
朝代：清

芦中人易老，不复刺渔船。悲歌采薇蕨，归卧西山巅。山路幸险巇，足音少人传。气衰筑难击，不如弄云烟。骨瘦薪难卧，不如枕清泉。清泉涤尘襟，云烟幻眼前。忧思能伤人，谁禁迟暮年！
蘖庵大师
作者：汪洪度
朝代：清

九尺老比丘，骨立石崖松。《楞伽》把一卷，兀坐西南峰。举头近帝座，低头睨寰中。批鳞丹陛前，驱鳄沧海东。昔怀宁易平，托钵降毒龙。阳灵大地匿，雨雪春山空。樵径白云迷，何处寻孤踪？
天津江苏会馆戏台联
作者：汪洵
朝代：清
体裁：联

日近长安，鸾翔凤翥众仙下；风流千古，铜琶铁板大江东。
戏拟名伶想九霄演斗牛宫联
作者：汪洵
朝代：清
体裁：联

九天闾阖开宫殿；万古云霄一羽毛。
挽何眉生联
作者：汪洵
朝代：清
体裁：联

是真知己，以国士酬，章草未终心血尽；曾不慭遗，为天下痛，斗车方转客星沉。
挽吕景端妻联
作者：汪洵
朝代：清
体裁：联

修成才子妇，偏靳白头，溯平生历尽艰辛，剧怜遣嫁小姑，犹自弥留搜荩箧；愧乏良史材，为书彤管，待他日重营斋奠，言告工愁夫婿，好将努力慰泉台。
挽费念慈联
作者：汪洵
朝代：清
体裁：联

书画名山藏，湖海朅来成大隐；经纶遗业在，坛坫东南失道师。
读汉书有感
作者：汪洵
朝代：清
体裁：七言律诗

蠛蠓浮天劫竟乘，居然栖爵上觚棱。窥窗玉女云都散，承盖铜仙露尚凝。此日黄图成故事，何时赤伏佐中兴。运移新室悲文母，望断瀛台泣渭陵。
读汉书有感
作者：汪洵
朝代：清

蠛蠓浮天劫竟乘，居然栖爵上觚棱。窥窗玉女云都散，承盖铜仙露尚疑。此日黄图成故事，何时赤伏佐中兴。运移新室悲文母，望断瀛台泣渭陵。
赠金武祥联
作者：汪洵
朝代：清
体裁：联

随笔续编耆旧集；爱庐待赋归来辞。
查莲坡先生出杜宇老人所赠天然曲几见赏同人分韵得龙字十韵
作者：汪浚
朝代：清
体裁：五言排律

君家曲檀几，莲社旧曾供。磊砢形全异，支离灵独钟。悬崖疑石碣，阴壑想苔封。上下猿猱影，盘旋鹿豕踪。斧何烦断削，岁历几秋冬。制作归缁叟，提携下雪峰。散才方见赏，蟠木有先容。迥封禅心静，应耽野趣浓。焚香承小鼎，挂壁友疏筇。却恐因风雨，中宵欲化龙。
十六字令
作者：汪淑娟
朝代：清

休。第一枝香便断头。愁郎见，不敢理熏篝。
卖花声
作者：汪淑娟
朝代：清

古月出弯弯。绣涩苔瘢。定情消受美人难。如此相贻原抵得，约指连环。检盝替伊安。更剪罗纨。中央四角蝠云蟠。仿作盘中诗样子，画与伊看。
卖花声 其一 韵仙别三月，以客中所制卖花声词邮寄，泪影离声，恍惚纸上，因用原韵倚声，以报来雁
作者：汪淑娟
朝代：清

春信又今年。柳絮飞绵。去年曾记晚莺天。替检青梅头上戴，镜里移肩。别后感瑶笺。心地谁怜。红罗斗帐薄如烟。夜夜为伊长梦见，风雨河边。
卖花声 其二 韵仙别三月，以客中所制卖花声词邮寄，泪影离声，恍惚纸上，因用原韵倚声，以报来雁
作者：汪淑娟
朝代：清

消息问而今。愁绝瑶琴。知君异地也难禁。千万花开三四月，休去登临。应是动乡心。灯晕昏沉。和衣睡醒蓦兜衾。不信凄惶侬一个，影也难寻。
卖花声·寄韵仙
作者：汪淑娟
朝代：清

独自展鸳衾。情思昏沉。芭蕉滴雨好难禁。便是当时心也碎，何况如今。坐起费搜寻。调弄徽音。七弦原是一条心。千万休将心冷了，叮嘱瑶琴。
卖花声·离筵未终，东方既白，重拈此解，以代赠言
作者：汪淑娟
朝代：清

绣帐病缠绵。闷极今年。卷帘日日望秋天。望到木樨花放了，望著归鞭。灯火已阑珊。无可相怜。嘱君今夜莫开船。只怕夜深侬有梦，寻向君边。
卖花声·韵仙别三月，以客中所制卖花声词邮寄，泪影离声，恍惚纸上，因用原韵倚声，以报来雁
作者：汪淑娟
朝代：清

春信又今年。柳絮飞绵。去年曾记晚莺天。替检青梅头上戴，镜里移肩。别后感瑶笺。心地谁怜。红罗斗帐薄如烟。夜夜为伊长梦见，风雨河边。消息问而今。愁绝瑶琴。知君异地也难禁。千万花开三四月，休去登临。应是动乡心。灯晕昏沉。和衣睡醒蓦兜衾。不信凄惶侬一个，影也难寻。
南乡子
作者：汪淑娟
朝代：清

独自理琴弦。睡起慵梳髻半偏。新样初三眉子月，娟娟。盼到如今渐渐圆。此意忒缠绵。背著银釭笑拍肩。如此风光如此夜，天天。安放痴魂在那边。
忆旧游
作者：汪淑娟
朝代：清
体裁：词

恁水涵愁影，烟锁愁容，山掩愁妆。更听声声橹，作声声欸乃，折尽愁肠。今春花事消歇，归路忒微茫。有点点饥鸦，行行疏柳，淡淡斜阳。花香。陌头未，问当日軿车，谁嫁钱王。回首登临处，只荒陵水碧，断塔皮黄。荼蘼可怜春暮，风雨苦收场。怕明日西湖，又应谢了兰蕙芳。
忆旧游
作者：汪淑娟
朝代：清

恁水涵愁影，烟锁愁容，山掩愁妆。更听声声橹，作声声欸乃，折尽愁肠。今春花事消歇，归路忒微茫。有点点饥鸦，行行疏柳，淡淡斜阳。花香。陌头未，问当日輧车，谁嫁钱王。回首登临处，只荒陵水碧，断塔皮黄。荼蘼可怜春暮，风雨苦收场。怕明日西湖，又应谢了兰蕙芳。
愁倚栏令·春日怀韵仙燕台
作者：汪淑娟
朝代：清

阑干外，雨如丝。悄凭时。搁著一汪儿泪，没人知。怪底几天愁重，恹恹压损腰肢。原是当胸绵却月，叫相思。
月上海棠·红缄初就，青禽未来，重剔残灯，为填此阕
作者：汪淑娟
朝代：清

搓酥滴粉寻幽韵。正移窗、月落曙光近。客馆今宵，梦魂儿、可曾安稳。相思意、写到如何便准。蛮笺泪点模糊认。有鸳鸯、小字双红印。临发开封，再拈毫、笔端都窘。催书去、怪它青禽忒忍。
梦江口
作者：汪淑娟
朝代：清

侬命薄，悔不作飞花。一路春风无管束，替儿夫婿送行车。影也不离它。
梦江口·题自绘落花蝴蝶箑子
作者：汪淑娟
朝代：清

双蝴蝶，画里见些些。好梦作成三个月，痴情闹了一生花。风怎肯饶它。
沁园春·题石头记
作者：汪淑娟
朝代：清

何处红楼，几日西风，娇颜悴零。悔轻轻罗帕，打伊呆雁，些些诗句，教熟笼鹦。不及芙蓉，儿女坟上，犹受怡红一哭情。堪伤处，是绛珠有泪，顽石无灵。秋窗风雨凄清。问絮果兰因是怎生。算潇湘一梦，了完公案，袈裟半袭，救了神瑛。只怪桃花，和它柳絮，恁把凭空谶作成。痴儿女，被聪明两字，断送伊行。
洞仙歌·荷包牡丹
作者：汪淑娟
朝代：清

猩红一捻，有粉痕飘荡。疑出纤纤美人掌。怕飞来、蝴蝶尽是金钱，是昨夜、妃子筵前亲赏。这般真锦地，可惜天公，不把苔纹绣添上。要向画奁寻、比与郎看。可胜得、侬家花样。悔只悔、春愁万千千，未嘱咐、东风替侬安放。
玉珑璁·病
作者：汪淑娟
朝代：清

红罗软。汗香浣。半松云髻瑶钗颤。愁相守。恨相守。腰肢半怯，庞儿非旧。瘦。瘦。瘦。苔纹卷。花茵展。支颐整日恹恹倦。难消受。须消受。起更天气，酒醒时候。又。又。又。
相思儿令
作者：汪淑娟
朝代：清

挽就松松髻子，画阁晚妆初。自向小阑延伫，花影半身扶。明月才上银铺。悄无言、低拜黄姑。新凉不耐衣单，天风催动罗襦。
相思引·送韵仙主人赴南宫试
作者：汪淑娟
朝代：清
体裁：词

银烛深宵酒一樽。教人无可再销魂。心情撩乱，相对掩啼痕。便是离愁难撇却，也须珍重两三分。红笺消息，早报画楼人。
相见欢·柬雯卿妹
作者：汪淑娟
朝代：清

这番上了香车。抵天涯。侍奉北堂欢笑、要君家。从别后。肥与瘦。不多差。只是评花妆阁、又闲些。
眼儿媚·秋海棠
作者：汪淑娟
朝代：清

几天风雨掩屏纱。人也懒如花。除非蝴蝶，小山背后，还去寻它。摘来细问风前看，泪点没些些。断肠是你，伤心是我，一样生涯。
绮罗香
作者：汪淑娟
朝代：清

落雁惊寒，归鸦噪晚，几日霜风吹急。直恁匆匆，作老一番秋色。强支吾、剩翠零膏，禁不住、凄阳惨月。听寒螀、咽断空阶，旧愁句起乱如织。伤心追念往事，灯火宵深画阁，耐人思忆。回首春风，泡影浮沤堪惜。却怎的、挨过前宵，没商量、安排今夕。只背人、自理朱弦。华年悲锦瑟。
虞美人·再柬雯卿
作者：汪淑娟
朝代：清

秋千影落闲庭院。明月移花转。几天不挂玉帘钩。难道春来总是、不梳头。绿窗还是摊书好。何苦寻烦恼。自家去验小腰肢。却比垂杨肥了、那丝丝。
蝶恋花
作者：汪淑娟
朝代：清

蝴蝶天天花底住。花谢今番，蝶也应该去。抵死春风强作主。又吹伊人帘深处。一日斜阳三日雨。闹得如今，天也无凭据。何怪楼头杨柳树。有丝没处寻头绪。
金缕曲
作者：汪淑娟
朝代：清

无计堪怜汝。只踌躇、秋来瘦得，腰围如许。君本多愁多病者，那禁这般情绪。又几日、眠餐无主。叠了罗衾全不寐，听潇潇、如此西窗雨。恁怪我，太烦絮。珠沤槿艳无凭据。算人生、因缘离合，偶然萍聚。侬从于君相结爱，其乃痛无分处。况侬也、悲秋儿女。一日伤心三日病，命恹恹、抵死支持住。休忘了，这番语。
青玉案·送春
作者：汪淑娟
朝代：清

小桃忍受黄莺骂。便几日、恹恹谢。雪样荼蘼开满架。芳情灰冷，泪痕珠泻。忙了鸳鸯帕。落红堆满阑干罅。愁与恨、无从卸。独对残灯明又灺。伤心楼上，晓钟催打。断送春归也。
风蝶令·前题
作者：汪淑娟
朝代：清

帐额因风蹙，帘衣带雨抬。落花几日点苍苔。哭问风姨何事、苦相催。泪冷销红粉，愁深怨紫钗。斟杯满酒滴空阶。低祝春光此去、勿重来。
寄怀云珠五姊
作者：汪清
朝代：清

薰风别后又飞霜，一度思量一断肠。只道相逢秋月白，那堪空对菊花黄。纵多儿女添新爱，何似茱萸插故乡。况复高堂思念甚，倚门终日盼归航。
寄怀许玉清
作者：汪清
朝代：清

尺素裁成倩雁驰，聊将心事报君知。家无长物愁难遣，病为痴情悔已迟。偶借新诗消俗虑，自怜瘦骨异当时。半闺珍重休惆怅，好寄平安慰所思。
浣溪沙
作者：汪清
朝代：清

倚遍阑干夜色寥。月明清露湿轻绡。一帘香气篆烟消。庭院落花还寂寂，江南归梦转迢迢。销魂何处玉人箫。
浣溪沙
作者：汪清
朝代：清

帘影垂垂飏绿波。困人天气正清和。春衫新换碧纹罗。诗思每因啼鸟乱，闲情还比落花多。日长无计奈愁何。
满江红·题张璚隐舍人《长毋相忘室填词图》
作者：汪清
朝代：清

展卷长吟，满纸上、啼痕狼藉。叹斯人、孤闱旅馆，悲秋嗟别。青鬓安仁凋几许，伤神奉倩哀何极。怅飞琼，归逐彩云空，难寻觅。春去也，芳华歇。人去也，音尘隔。况风帘梧影，倍增萧瑟。彩笔休题描黛事，灵香恨少还魂术。按红牙，一曲谱离鸾，声呜咽。
菩萨蛮·送春
作者：汪清
朝代：清

杜鹃一夜啼成血。声声只是伤春别。强起倚帘栊。关心数落红。东风吹绿草。绿遍江南道。道上柳花飞。春归侬未归。
书秦少游遣妾边朝华诗后
作者：汪渊
朝代：清

小红纵幸生前嫁，樊素方深别后愁。一样情天恨难补，西风寂寞古藤州。
富春山楼
作者：汪渊
朝代：清

绝磴缘岩入，危楼与岫齐。钟声白云外，帆影夕阳西。江远树如没，潮来天欲低。高风不可即，怀古意凄凄。
春暝
作者：汪渊
朝代：清

春烟绿濛濛，吹入薜萝径。暝色赴疏钟，花香落清磬。閒房禅诵歇，空谷鸟声定。何处松风来，幽人扶杖听。
晓泛
作者：汪渊
朝代：清

晨起理渔榜，言泛西溪渚。水曙鸡乱号，沙寒鹭翘举。鸣榔何处声，欲往寻烟语。不见芦中人，濛濛隔江雨。
虚堂
作者：汪渊
朝代：清

虚堂读书罢，微吟倚秋树。疏竹瘦扶烟，凉花澹凝露。开帘月延入，披襟风暗度。何处瓶笙喧，惊残梦如雾。
重阳
作者：汪渊
朝代：清

帘卷西风鬓欲霜，消魂时节正重阳。愁如绿水吹仍绉，人比黄花瘦亦香。五夜悲秋蛩语急，一镫摇梦雨声凉。年年携酒登高会，谁寄茱萸作佩囊。
出栈后宝鸡道中作
作者：汪漱芳
朝代：清

直放丹梯下碧霄，四围山影泻如潮。石埋沙碛双轮怒，风入金天万木骄。白鹿难寻官畤改，黄蛇几见霸图消。好攀西岳莲花去，玉女去中抗手招。
宿回水铺是夜风雪交作晨兴书店壁以志岁月
作者：汪漱芳
朝代：清

罡风吹雪散云关，一片愁心万壑间。剩与行人助行色，风看杨柳雪看山。
秋怀
作者：汪漱芳
朝代：清

落叶下庭除，凉风被原野。四顾何泬寥，万象空潇洒。秋士例悲秋，含凄向谁写。黄菊惨不芳，采之不盈把。邻不来二仲，谁与倾三雅。秃笔黯无光，哦诗亦聊且。不辞拥鼻苦，所伤和歌寡。明月恰有情，徐徐下檐瓦。起舞招明月，徘徊月之下。月来复月去，中庭露华泻。
忆奉符开山寺
作者：汪灏
朝代：清

最爱开山寺，闲庭半老梅。隔峰通水响，对酒及花开。樵路入云去，经声过竹来。风尘十载梦，蝴蝶几飞回。
拜杨伯起墓
作者：汪灏
朝代：清

蟠龙关塞近，大鸟墓门深。万古长河水，千秋暮夜心。衣冠朝岳麓，蘋藻荐桃林。夫子应知己，囊无陆贾金。
灞桥
作者：汪灏
朝代：清

长乐坡上秋风清，销魂桥畔班马鸣。颓梁欹柱虹断续，沙碛隰畔水纵横。离人酒照杨柳泪，骚客鞭敲风雪情。无花古树不复见，伤心春草年年生。
送侍讲李渔村前辈改官归里
作者：汪灏
朝代：清

瀛海曾收百丈涛，浮云又见万峰高。久拌圭组同鸡肋，岂有功名识马曹。玉署自难留永叔，青山未解负张褒。仲宣近许论诗律，缥缈云门别梦劳。
送谢方山郎中告归
作者：汪灏
朝代：清

孤心霜月迥秋清，三十年来玩世情。真得意时惟啸咏，不如人处是功名。三台后辈多回席，五字偏师尽却兵。舒卷从心难系緤，白云天际任纵横。
黄金篇
作者：汪灏
朝代：清

神龙乘云雨，利泽始及人。壮士有黄金，颜色乃得伸。郭穴安足慕，结念在所亲。冰雪闭双扉，饥寒扣凌晨。入座下声气，辞出难重陈。不待言覼缕，已知情苦辛。安得探床头，持赠无逡巡。一笑送客去，独坐怡心神。
状元楼联
作者：汪炳璈
朝代：清
体裁：联

扫尽五溪烟，汉使浮槎撑斗出；辟开重译路，缅人骑象过桥来。
蝶恋花（
作者：汪焕
朝代：清

柳眼啼烟花泣露，聚碧围红，扶得东风住。一夜无情榆荚雨，天明和泪归南浦。春去春来年几度，芳草迷空，遮断行人路。莫遣飞花随絮舞，天涯漠漠无寻处。